tripathysagar/odia_wiki huggingface dataset:
କମଳା ପୂଜାରୀ କୋରାପୁଟ ଜିଲ୍ଲାର ପାତ୍ରପୁଟ ଗ୍ରାମର ଜଣେ ପଦ୍ମଶ୍ରୀ ସମ୍ମାନିତ ଚାଷୀ । ସେ ଶହେରୁ ଉର୍ଦ୍ଧ୍ୱ ସ୍ୱଦେଶୀ ଧାନ ବିହନ କିସମ ନିଜ ଜମିରେ ଚାଷ କରି,ସେଗୁଡିକର ସଂରକ୍ଷଣ କରିପାରିଛନ୍ତି । ଜୀବନୀ କମଳା, କୋରାପୁଟ ଜିଲ୍ଲାର ବୈପାରୀଗୁଡ଼ା ବ୍ଳକ ଅନ୍ତର୍ଗତ କାଣ୍ଡକିଗୁଡ଼ା ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଥିଲା ରାମ କାଣ୍ଡକି । ଶ୍ୱଶୁରଘର ଗାଁ ପାତ୍ରପୁଟ । ତାଙ୍କର ଦୁଇ ପୁଅ ଓ ଦୁଇ ଝିଅ ଅଛନ୍ତି । କାର୍ଯ୍ୟାବଳୀ ନାରୀ ସଶକ୍ତିକରଣ ସହିତ ଜଙ୍ଗଲ ସୁରକ୍ଷା ନିମନ୍ତେ ସେ ପ୍ରାରମ୍ଭିକ ଅବସ୍ଥାରେ ୨୧ ଜଣ ଉତ୍ସର୍ଗୀକୃତ ତଥା କର୍ମଠ ମହିଳାଙ୍କୁ ନେଇ ନିଜ ଗାଆଁଁରେ  "ତ୍ରୀନାଥ ଠାକୁର ବନ ସୁରକ୍ଷା ସମିତି"  ନାମକ ଏକ ସଂଘ ଗଠନ କରି ଜଙ୍ଗଲ ସୁରକ୍ଷା କ୍ଷେତ୍ରରେ କାମ କରିଥିଲେ । ସେ ଜୟପୁରସ୍ଥିତ ରେ ଜୈବିକ କୃଷି ପଦ୍ଧତି ସମ୍ପର୍କରେ ଉପଯୁକ୍ତ ତାଲିମ ପାଇଥିଲେ । ପରବର୍ତ୍ତୀ ସମୟରେ ଲୋପ ପାଇଯାଉଥିବା ପ୍ରାୟ ୧୦୦ରୁ ଉର୍ଦ୍ଧ୍ୱ ଦେଶୀ ବିହନ କିସମର ସଂରକ୍ଷଣ ତଥା ଜୈବୀକ ଚାଷ କରି ଲୋକ ଲୋଚନକୁ ଆସିଥିଲେ । ସଂରକ୍ଷିତ ଧାନ କିସମ କମଳା ପୂଜାରୀଙ୍କଦ୍ୱାରା ସଂରକ୍ଷିତ କିଛି ଦେଶୀ ଧାନ କିସମ ହେଲା : ହଳଦୀଗଣ୍ଠି ଝିଲି ସପୁରି ବୃଦ୍ଧମଣି କଳାଜିରା କାଲାମଲ୍ଲିକ ମାଛକଣ୍ଟା ଲଦିଆରୀ ବରପକ ବିଲେନ ଫୁରା ଘଣ୍ଟିଆ ଧାନ ହଳଦୀଗୁରି ଉମୁରିଆଚୁରୀ ଗଣ୍ଠିଆ ବଡ଼ିକାବରୀ ଲଲାଟ ପୁରସ୍କାର ଓ ସମ୍ମାନ ପଦ୍ମଶ୍ରୀ, ୨୦୧୯ ଉନ୍ନତ କିସମର ଦେଶୀ ଧାନ ବିହନ ସଂରକ୍ଷଣ କ୍ଷେତ୍ରରେ ବିଶେଷ ଅବଦାନ ନିମନ୍ତେ ଦକ୍ଷିଣ ଆଫ୍ରିକାର ଜୋହାନସବର୍ଗରେ ୨୦୦୨ ମସିହାରେ ତାଙ୍କୁ  " "  ସମ୍ମାନରେ ସମ୍ମାନିତ କରାଯାଇଥିଲା । ଭାରତ ସରକାର ୨୦୦୩ ମସିହାରେ ତାଙ୍କୁ  "କୃଷି ବିଶାରଦ"  ସମ୍ମାନରେ ସମ୍ମାନିତ କରିଛନ୍ତି । କୃଷି ସମ୍ମାନ ପ୍ରଦ୍ୟୁମ୍ନ ବଳ ସ୍ମାରକୀ ସମ୍ମାନ ଓଡ଼ିଶା ସରକାର କମଳାଙ୍କ ସମ୍ମାନାର୍ଥେ ଓଡ଼ିଶା କୃଷି ଓ ବୈଷୟିକ ବିଶ୍ୱବିଦ୍ୟାଳୟ  ର ମହିଳା ଛାତ୍ରୀନିବାସକୁ କମଳାଙ୍କ ନାମରେ ନାମିତ କରିଛନ୍ତି ।
ସୁବର୍ଣ୍ଣ ନାଏକ  (ଜନ୍ମ: ୫ ଫେବୃଆରୀ ୧୯୬୭) ଜଣେ ଓଡ଼ିଆ ରାଜନୀତିଜ୍ଞ  । ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସେ କାର୍ଯ୍ୟ କରିଛନ୍ତି । ୨୦୦୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ କେନ୍ଦୁଝର ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସୁବର୍ଣ୍ଣ ନାଏକ ୧୯୬୭ ମସିହାର ଫେବୃଆରୀ ମାସ ୫ ତାରିଖରେ କେନ୍ଦୁଝର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଧରା ନାଏକ । ସୁବର୍ଣ୍ଣଙ୍କର ଶିକ୍ଷାଗତ ଯୋଗ୍ୟତା ଡିପ୍ଲୋମା । ତାଙ୍କ ପତ୍ନୀଙ୍କ ନାମ ପ୍ରତିଭା ମଞ୍ଜରୀ ନାଏକ । ରାଜନୈତିକ ଜୀବନ ସୁବର୍ଣ୍ଣ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଥରେ ମନ୍ତ୍ରୀ ଭାବରେ କାର୍ଯ୍ୟ କରିଛନ୍ତି । ୨୦୦୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସୁବର୍ଣ୍ଣ ନାଏକ ବିଜୁ ଜନତା ଦଳର ପ୍ରାର୍ଥୀ ଭାବରେ କେନ୍ଦୁଝର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୩୬,୪୭୧ ଖଣ୍ଡ ଭୋଟ ପାଇ ବିଜୟୀ ହୋଇ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପ୍ରାର୍ଥୀ ମୋହନ ଚନ୍ଦ୍ର ମାଝୀଙ୍କୁ ୭,୨୬୯ ଖଣ୍ଡ ଭୋଟରେ ପରାସ୍ତ କରିଥିଲେ । ଏହି ବିଧାନ ସଭାରେ ସେ ୨୦୦୯ ମସିହାରୁ ୨୦୧୪ ମସିହାଯାଏଁ କାର୍ଯ୍ୟ କରିଥିଲେ ।
ଓରାଇ ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ଜଲଉନ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଓରାଇ ୨୫.୯୯୦୭ ଉତ୍ତର ଅକ୍ଷାଂଶ ଓ ୭୯.୪୫୩୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଓରାଇ ସହରର ମୋଟ ଜନସଂଖ୍ୟା ୧୩୯୪୪୪ ଅଟେ । ସେଥି ମଧ୍ୟରୁ ୫୩.୭୭% ଜଣ ପରୁଷ ହୋଇଥିବା ବେଳେ ୪୬.୨୩% ଜଣ ନାରୀ ଅଟନ୍ତି । ଓରାଇର ସାକ୍ଷରତା ହାର ୬୯.୮୪% ଅଟେ । ଏହା ଜାତୀୟ ହାରଠାରୁ -୫.୦୦% ପ୍ରତିଶତ କମ ଅଟେ । ସେଥିରୁ ୪୧.୦୫% ପ୍ରତିଶତ ପୁରୁଷ ଓ ୨୮.୭୯% ନାରୀ ଅଟନ୍ତି । ୧୨.୨୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଓରାଇର ସରକାରୀ ଭାଷା ଅଟେ ।
ବିକାସ ଦାସଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ପରି ମହଲ ୨୦୦୩ ମସିହାରେ ମୁକ୍ତିଲାଭ କରିଥିଲା ।
ଲକ୍ଷମେଶ୍ୱର ଏକ ଭାରତୀୟ ସହର ଅଟେ । ଏହା କର୍ଣ୍ଣାଟକର ଗଦଗ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଲକ୍ଷମେଶ୍ୱର ୧୫.୧୨୬୯ ଉତ୍ତର ଅକ୍ଷାଂଶ ଓ ୭୫.୪୬୯୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୦୯୩ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଲକ୍ଷମେଶ୍ୱର ସହରର ମୋଟ ଜନସଂଖ୍ୟା ୩୩୪୧୧ ଅଟେ । ସେଥି ମଧ୍ୟରୁ ୫୦.୭୩% ଜଣ ପରୁଷ ହୋଇଥିବା ବେଳେ ୪୯.୨୭% ଜଣ ନାରୀ ଅଟନ୍ତି । ଲକ୍ଷମେଶ୍ୱରର ସାକ୍ଷରତା ହାର ୬୧.୫୭% ଅଟେ । ଏହା ଜାତୀୟ ହାରଠାରୁ ୩.୨୭% ପ୍ରତିଶତ କମ ଅଟେ । ସେଥିରୁ ୩୫.୩୯% ପ୍ରତିଶତ ପୁରୁଷ ଓ ୨୬.୧୮% ନାରୀ ଅଟନ୍ତି । ୧୩.୨୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ଲକ୍ଷମେଶ୍ୱରର ସରକାରୀ ଭାଷା ଅଟେ ।
ଅକ୍ସିକୋନାଜୋଲ  (ଇଂରାଜୀ ଭାଷାରେ ) ଅନ୍ୟମାନଙ୍କ ମଧ୍ୟରେ ଅକ୍ସିଷ୍ଟାଟ ଏହାର ଏକ ବେପାର ନାମ, ହେଉଛି ଏକ କବକରୋଧୀ ଔଷଧ ଯାହା ଖେଳୁଆଡ଼ ପାଦ, ଜକ୍ ଇଚ୍ ବା ଟିନିଆ କ୍ରୁରିସ, ଡର୍ମାଟୋଫାଇଟୋସିସ ବା ରିଙ୍ଗୱର୍ମ, ପିଟିରିଆସିସ ଭର୍ସିକୋଲର୍ ଏବଂ କବକ ସଂକ୍ରମଣ ପାଇଁ ବ୍ୟବହୃତ ହୁଏ  । ଏହା ସାଧାରଣତଃ ଚର୍ମରେ କ୍ରିମ୍ କିମ୍ବା ଲୋସନ ଭାବରେ ପ୍ରୟୋଗ କରାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସ୍ଥାନୀୟ ଉତ୍ତେଜନା, ଜ୍ୱାଳା ଏବଂ ଗଲୁ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କଣ୍ଟାକ୍ଟ ଡର୍ମାଟାଇଟିସ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ନିରାପଦ ମନେହୁଏ, ଯଦିଓ ଭଲ ଭାବରେ ଏହାର ଅଧ୍ୟୟନ କରାଯାଇ ନାହିଁ । ଏହା  'ଆଜୋଲ'  ପରିବାରରେ ଏକ ଔଷଧ । ଏହା ସେଲୁଲାର୍ ମେମ୍ବ୍ରେନର ପାରଗମ୍ୟତା ବୃଦ୍ଧି କରି କାର୍ଯ୍ୟକ୍ଷମ ହୁଏ ବୋଲି ବିଶ୍ୱାସ କରାଯାଏ । ଅକ୍ସିକୋନାଜୋଲ ୧୯୭୫ ମସିହାରେ ପେଟେଣ୍ଟ ହୋଇଥିଲା ଏବଂ ୧୯୮୩ରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ଏହାର ୩୦ ଗ୍ରାମ ବିଶିଷ୍ଟ ଏକ ଟ୍ୟୁବର ମୂଲ୍ୟ ପ୍ରାୟ ୧୧୦ ଡଲାର୍ ।
ବାରାଣସୀ  (ବନାରସ ବା କାଶୀ ନାମରେ ମଧ୍ୟ ଜଣା) ଭାରତର ଏକ ପ୍ରାଚୀନ ସହର  । ଏହା ଉତ୍ତର ପ୍ରଦେଶ ରାଜ୍ୟର ବାରାଣସୀ ଜିଲ୍ଲାର ମୁଖ୍ୟ ସହର ପ ଗଙ୍ଗାନଦୀ କୂଳରେ ଅବସ୍ଥିତ । ଦ୍ୱାଦଶ ଜ୍ୟୋତିର୍ଲିଙ୍ଗ ମଧ୍ୟରୁ କାଶୀ ବିଶ୍ୱନାଥ ଏଠାରେ ଅବସ୍ଥିତ । ଏଠାକାର ଶ୍ମଶାନଘାଟରେ ମୃତ ହିନ୍ଦୁମାନଙ୍କ ଶବ ଦାହ କରାଯାଏ । ଭୌଗୋଳିକ ଅବସ୍ଥିତି ଇତିହାସ ଲୋକ ବିଶ୍ୱାସ ବାରାଣସୀରେ ମୃତ୍ୟୁବରଣ କଲେ ପୁନର୍ଜନ୍ମ ହୁଏ ନାହିଁ ବୋଲି ବିଶ୍ୱାସ କରାଯାଏ ।
ପଟୌଦି ରାଜମହଲ  "ଇବ୍ରାହିମ କୋଠି"  ନାମରେ ମଧ୍ୟ ପରିଚିତ , ଭାରତୀୟ ରାଜ୍ୟ ହରିୟଣାରେ ଥିବା ପଟୌଦିର ନୱାବଙ୍କ ରାଜମହଲ । ଇତିହାସ ଏହି ରାଜମହଲ ପଟୌଦି ରାଜ୍ୟର ୮ମ ନବାବ ଇଫ୍ତିଖର ଅଲି ଖାନ  1910-1952 (ଉଭୟ ଭାରତ ଓ ଇଂଲଣ୍ଡ ଜାତୀୟ ଦଳରେ କ୍ରିକେଟ ଖେଳିଥିବା ଏକ ମାତ୍ର ଭାରତୀୟ ଓ ଭାରତୀୟ ଜାତୀୟ କ୍ରିକେଟ ଦଳର ପୂର୍ବତନ ଅଧିନାୟକ) ଙ୍କଦ୍ୱାରା ପୁନର୍ନିର୍ମିତ ହେଇଥିଲା  । ଏହି ମହଲ ଉପନିବେଶୀୟ ସ୍ଥାପତ୍ୟ ଶୈଳୀରେ ଦିଲ୍ଲୀ ସହରରେ ଥିବା ରାଜକୀୟ ମହଲର ନକଲ ଅନୁସାରେ ରବର୍ଟ ଟର ରସେଲଙ୍କଦ୍ୱାରା ନିର୍ମିତ ନକ୍ସା ଅନୁସାରେ ଅଷ୍ଟ୍ରିଆନ ସ୍ଥାପତ୍ୟବିଦ କାର୍ଲ ମୋଲ୍ଟ ଭନ ହାଇଞ୍ଜଙ୍କଦ୍ୱାରା ନିର୍ମିତ ହେଇଥିଲା । ପୂର୍ବରୁ ସେଠାରେ ଥିବା ପୁରାତନ ମହଲ  "ଗୋଥିକ"  ଶୈଳୀର । ଏଠାରେ ଉଲ୍ଲେଖନୀୟ ଯେ ରୋବର୍ଟ ଟର ରସେଲ ଭାରତରେ ମୁଖ୍ୟ ସ୍ଥପତି ଓ ନୂଆଦିଲ୍ଲୀର କନ୍ନଟ ପାଲେସ ଓ ତିନ ମୂର୍ତି ଭବନ ପରି ପ୍ରସିଦ୍ଧ ପ୍ରାସାଦସବୁର ଡିଜାଇନ ପ୍ରସ୍ତୁତ କରିଥିଲେ । ଏହାକୁ ପଟୌଦିର 9 ତମ ନୱାବ ମନସୁର ଅଲି ଖାନ  (ପୂର୍ବତନ ଭାରତୀୟ ଜାତୀୟ କ୍ରିକେଟ ଦଳର ଅଧିନାୟକ)ଏକ ବିଳାସପୂର୍ଣ୍ଣ ହୋଟେଲ ପାଇଁ ବେସରକାରୀ ସଂସ୍ଥାକୁ ପ୍ରଦାନ କରିଥିଲେ  । ତେଣୁ ରାଜମହଲରେ ଅନେକ ପରିବର୍ତ୍ତନ ହେବା ସହ ଏହା ଏକ ହୋଟେଲ ଭାବରେ ପ୍ରଖ୍ୟାତ ହେଇଥିଲା । ଫିଲ୍ମରେ ପଟୌଦି ରାଜମହଲ ଏହି ରାଜା ମହଲରେ ୨୦୦୪ ମସିହାରେ ହିନ୍ଦୀ ଫିଲ୍ମ  "ବୀର ଜାରା" ର ସୁଟିଂ ହେଇଥିଲା ଓ ଅନାନ୍ୟ କେତେକ ହିନ୍ଦୀ ଫିଲ୍ମ ମଧ୍ୟ ଏଠାରେ ନିର୍ମିତ ହେଇଥିଲା । ମହଲର ପୁନର୍ନିର୍ମାଣ ମନସୁର ଅଲି ଖାନ ପଟୌଦିଙ୍କ ପୁତ୍ର ସୈଫ ଅଲି ଖାନ  (ହିନ୍ଦୀ ଫିଲ୍ମ ଅଭିନେତା) ଏହାକୁ ପୁଣି ନିଜ ଅକ୍ତିଆରକୁ ନେଇ ତାହାର ପୁନର୍ନିର୍ମାଣ କରାଉଛନ୍ତି  । ତାକୁ ପୁଣି ସେହି ପୂର୍ବ ପରି ଉପନିବେଶ ଶୈଳୀର ସ୍ଥାପତ୍ୟକୁ ଅଣାଯିବ । ତାଙ୍କ ଭାଷାରେ ଏହା ପୂର୍ବ ଐତିହ୍ୟ ବଜାୟ ରଖିବା ସହ ପର୍ଯ୍ୟଟକମାନଙ୍କ ପାଇଁ ଆକର୍ଷକ ହେବ । ଏହି ନିର୍ମାଣ କାର୍ଯ୍ୟ ଯୋଗୁଁ ଏହି ହୋଟେଲ ବର୍ତ୍ତମାନ ବନ୍ଦ ରହିଛି ।
ଏହି ପୃଷ୍ଠାଟିରେ ୧୪୦ଟି ଚଳଚ୍ଚିତ୍ରରେ ଅଭିନୟ କରିଥିବା ଭୂତପୂର୍ବ ଭାରତୀୟ ଚଳଚ୍ଚିତ୍ର ଅଭିନେତ୍ରୀ କୋମଳବଲ୍ଲୀ ଜୟଲଳିତାଙ୍କ ଅଭିନୀତ ଚଳଚ୍ଚିତ୍ର ବିଷୟରେ ତ‌ଥ୍ୟ ରହିଛି । ୧୯୬୦ ମସିହାରେ ଏକ ସାମୂହିକ ନୃତ୍ୟ ସମୟରେ ତାମିଲ ସୁପରଷ୍ଟାର ଶିବାଜୀ ଗଣେଶ ଜୟଲଳିତାଙ୍କୁ ଦେଖି ଭବିଷ୍ୟତରେ ଏକ ପ୍ରଖ୍ୟାତ ଅଭିନେତ୍ରୀ ହେବେ ବୋଲି କ‌ହିଥିଲେ । ଏବଂ ସତକୁ ସତ ଜୟଲଳିତା ୧୬ ବର୍ଷ ବୟରେ ଏକ କନ୍ନଡ଼ ଚଳଚ୍ଚିତ୍ର ମାଧ୍ୟମରେ ନାୟିକା ହେବାର ସୁଯୋଗ ପାଇଥିଲେ । ସେ ତାଙ୍କର ସ୍କୁଲ ଶିକ୍ଷା ଶେଷ କରି କଲେଜ ଯିବା ଭିତରେ ଥିବା ଗ୍ରୀଷ୍ମ ଅବକାଶରେ ତାଙ୍କର ପ୍ରଥମ ଚଳଚ୍ଚିତ୍ରର ସୁଟିଂ ଶେଷ କରିଥିଲେ । ଏବଂ ପୁଣିଥରେ ସେହି ବର୍ଷ ସେ ତେଲୁଗୁ ଚଳଚ୍ଚିତ୍ର ଜଗତରେ ନାୟିକା ସାଜିଥିଲେ । ତାଙ୍କର ପ୍ରଥମ ଚଳଚ୍ଚିତ୍ର ଦୁଇଟି ଉତ୍ତମ ବ୍ୟବସାୟ କରି ସଫଳ ହେବା ପରେ ସେ ସମସ୍ତଙ୍କ ନ‌ଜରକୁ ଆସିଥିଲେ ଏବଂ ରାତାରାତି ଜଣେ ପ୍ରିୟ ଅଭିନେତ୍ରୀ ସାଜିଥିଲେ । ତାଙ୍କର ପ୍ରକୃତିଦତ୍ତ ସୌନ୍ଦର୍ଯ୍ୟ ଏବଂ ନିଖୁଣ ଅଭିନୟ ଯୋଗୁଁ ସେ ଦର୍ଶକ ଏବଂ ଚଳଚ୍ଚିତ୍ର ପ୍ରଯୋଜକମାନଙ୍କର ଆକୃଷ୍ଟ ହୋଇଥିଲେ । ଏହା ପରେ ତାମିଲ ଚଳଚ୍ଚିତ୍ର ଜଗତରେ ପ୍ରବେଶ କରିଥିଲେ । ତାମିଲର ବଡ଼ ତାରକା ଏମ. ଜି. ରାମଚନ୍ଦ୍ରନ୍‌‌ଙ୍କର ନାୟିକା ସାଜିଥିଲେ ଜୟଲଳିତା । ରାମଚନ୍ଦ୍ରନ୍‌ଙ୍କଠାରୁ ଜୟଲଳିତା ପ୍ରାୟ ୩୦ ବର୍ଷ ସାନ ଥିଲେ । ମାତ୍ର ଦର୍ଶକ ସେମାନଙ୍କର ଯୋଡ଼ିକୁ ଅଧିକ ପସନ୍ଦ କରୁଥିଲେ । ୧୯୬୫ରୁ ୧୯୭୩ ମଧ୍ୟରେ ଏହି ଯୋଡ଼ି ତାମିଲ ଚଳଚ୍ଚିତ୍ର ଜଗତରେ ୨୮ଟି ସଫଳ ଚଳଚ୍ଚିତ୍ରରେ ଅଭିନୟ କରଥିଲେ । ଜୟଲଳିତା କିଛି ହିନ୍ଦୀ ଚଳଚ୍ଚିତ୍ରରେ ଅଭିନୟ କରିବା ସ‌ହ ଇଂରାଜୀ ଏବଂ ମାଲାୟଲାମ ଚଳଚ୍ଚିତ୍ରରେ ମଧ୍ୟ ଗୋଟିଏ ଗୋଟିଏ ଚଳଚ୍ଚିତ୍ର କରିଥିଲେ । ତେଲୁଗୁ ଚଳଚ୍ଚିତ୍ର ଜଗତର ଦୁଇ ମହାନ କଳାକାର ନନ୍ଦମୁରାରୀ ତରକା ରାମାରାଓ ଏବଂ ଅକ୍କିନ୍ନେନୀ ନାଗେଶ୍ୱର ରାଓଙ୍କ ସ‌ହ ମଧ୍ୟ ଜୟଲଳିତା ଅଭିନୟ କରିଥିଲେ । ସେ ୨୫ଟି ତେଲୁଗୁ ଚଳଚ୍ଚିତ୍ରରେ ଅଭିନୟ କରିଥିଲେ । ତନ୍ମଧ୍ୟରୁ ୧୧ଟ ଚଳଚ୍ଚିତ୍ର ରାମାରାଓଙ୍କ ସ‌ହ ଏବଂ ୮ଟି ଚଳଚ୍ଚିତ୍ର ନାଗେଶ୍ୱର ରାଓଙ୍କ ‌ସ‌ହ କରିଥିଲେ । ତେଲୁଗୁ ଚଳଚ୍ଚିତ୍ରରେ ଅନ୍ୟାନ ତରକା ଯଥା, କ୍ରୀଷ୍ଣା, ସୋଭନବାବୁ, ରାମକ୍ରୀଷ୍ଣାଙ୍କ ସ‌ହ ସେ ମଧ୍ୟ ଅଭିନୟ କରିଥିଲେ । ଜୟଲଳିତା ତାଙ୍କର ଅଭିନୟ ଜୀବନ ଭିତରେ ଶ୍ରେଷ୍ଠ ଅଭିନେତ୍ରୀ ଭାବରେ ୭ଥର ଫିଲ୍ମ‌ଫେୟାର ପୁରସ୍କାର ଏବଂ ୬ଥର ତାମିଲନାଡ଼ୁ ଚଳଚ୍ଚିତ୍ର ପ୍ରଶଂସକ ପୁରସ୍କାର ପାଇଥିଲେ । ୧୯୬୮ ମସିହାରେ ଜୟଲଳିତାଙ୍କର ୨୧ଟି ଚଳଚ୍ଚିତ୍ର ମୁକ୍ତିଲାଭ କରିଥିଲା ଏବଂ ସେତେବେଳର ସେ ସବୁଠାରୁ ଅଧିକ ପାରିଶ୍ରମିକ ନେଉଥିବା ଅଭିନେତ୍ରୀ ଥିଲେ । ରାଜନିତୀରେ ସ‌କ୍ରିୟ ହେବା ପରେ ଜୟଲଳିତା ଚଳଚ୍ଚିତ୍ରରେ ଅଭିନୟ କରିବା କମେଇଦେଇଥିଲେ ଏବଂ ୧୯୮୦ ମସିହା ପରଠାରୁ ଚଳଚ୍ଚିତ୍ରରେ ଅଭିନୟରୁ ସନ୍ୟାସ ଗ୍ରହଣ କରିନେଇଥିଲେ ମାତ୍ର ୧୯୯୨ ମସିହରେ ସେ ମାତ୍ର ଗୋଟିଏ ଚଳଚ୍ଚିତ୍ରରେ ନିଜେ ଜଣେ ରାଜନେତ୍ରୀ ଭୂମିକାରେ ଅଭିନୟ କରିଥିଲେ । କଥାଚିତ୍ରର ସୂଚୀ ୧୯୬୦ ୧୯୭୦ ୧୯୮୦-୧୯୯୦ ପ୍ରଚ୍ଛଦପଟ ଗାୟିକା ଜୟଲଳିତା ଅଭିନୟ କରିଥିବା କିଛି ତାମିଲ ଚଳଚ୍ଚିତ୍ରରେ ଜଣେ ପ୍ରଚ୍ଛଦପଟ ଗାୟିକା ଭାବରେ କଣ୍ଠଦାନ କରିଥିଲେ ।
ବିନୟ ବାନାର୍ଜୀଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ଆମରି ଗାଁ ଝୁଅ ୧୯୫୩ ମସିହାରେ ମୁକ୍ତିଲାଭ କରିଥିଲା ।
କନ୍ଥା ଛିଣ୍ଡା ଲୁଗାକୁ ଯୋଡ଼ି ସିଲା‌ଇକରି ତିଆରିକରାଇଥିବା ଏକପ୍ରକାର ଗଦିଜାତୀୟ ବସ୍ତୁ । ଓଡ଼ିଶାରେ ସାଧାରଣ‌ତଃ ଛିଣ୍ଡା ଶାଢ଼ୀ ଓ ଅନ୍ୟାନ୍ୟ ପୁରୁଣା ଲୁଗାକୁ ଫିଙ୍ଗି ନ ଦେଇ ଗୋଟିଏ ଲୁଗା ଉପରେ ଆଉ ଗୋଟେ ଲୁଗାକୁ ପରସ୍ତ ପରସ୍ତ କରି ପକାଇ କନ୍ଥା ସିଲାଇ କରାଯାଇଥାଏ । ଏହା ଅନେକ ସମୟରେ ଗଦି ଉପରେ ପକାଯାଇଥାଏ । ଛୋଟ ପିଲାମାନ‌ଙ୍କୁ ମଧ୍ୟ କନ୍ଥା ଉପରେ ଶୁଆଯାଇଥାଏ ।
ଏସ୍ଲିକାର୍ବାଜେପାଇନ ଆସେଟେଟ  ଇଂରାଜୀ ଭାଷାରେ  (ଏଆ/ ), ଅନ୍ୟମାନଙ୍କ ମଧ୍ୟରେ ଆପ୍ଟିଓମ୍ ଏବଂ ଜେବିନିକ୍ସ ବ୍ରାଣ୍ଡ ବେପାର ନାମ, ହେଉଛି ଏକ ଔଷଧ ଯାହା ଅପସ୍ମାର ସହିତ କେନ୍ଦ୍ରୀୟ ଆରମ୍ଭ ବାତର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ପାଟିରେ ଦିଆଯାଏ । ଏହା ଅନ୍ୟାନ୍ୟ ବାତ ଔଷଧ ସହିତ ବ୍ୟବହାର କରାଯାଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବୁଲାଇବା, ନିଦ୍ରାଳୁ, ବାନ୍ତି, ମୁଣ୍ଡବିନ୍ଧା, ଦୈତ ଦୃଷ୍ଟି, ଥକାପଣ, ଖରାପ ସମନ୍ୱୟ, ଅସ୍ପଷ୍ଟ ଦୃଷ୍ଟିଶକ୍ତି ଏବଂ କମ୍ପନ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆତ୍ମହତ୍ୟା, ଆନାଫାଇଲକ୍‌ସିସ, କମ୍ ରକ୍ର ସୋଡିଅମ ଏବଂ ଯକୃତ ସମସ୍ୟା ହୋଇପାରେ । ଗର୍ଭାବସ୍ଥାରେ ଏହା ଦେଲେ ସୁରକ୍ଷା ଅସ୍ପଷ୍ଟ ଅଟେ । ଏହା  ଏସ - (+)-ଲିକାର୍ବାଜେପାଇନ୍ ପାଇଁ ଏକ ନିଷ୍କ୍ରିୟ ଔଷଧ  , ଅକ୍ସକାରବାଜେପାଇନ୍ ସହିତ ସମତୁଲ ଏବଂ ସୋଡ଼ିଅମ ଚ୍ୟାନେଲଗୁଡିକୁ ପ୍ରତିରୋଧ କରି କାର୍ଯ୍ୟକ୍ଷମ ହୁଏ  । ୨୦୦୯ ମସିହାରେ ୟୁରୋପରେ ଏବଂ ୨୦୧୩ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏସ୍ଲିକାର୍ବାଜେପାଇନ ଆସେଟେଟ ଅନୁମୋଦନ କରାଯାଇଥିଲା । ଯୁକ୍ତରାଜ୍ୟରେ ଏକ ମାସ ପାଇଁ ପ୍ରତିଦିନ ୪୦୦ ମିଗ୍ରା ମାତ୍ରା ବିଶିଷ୍ଟ ଔଷଧର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୬୮ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୦୫୦ ଡଲାର ଅଟେ ।
ରାଜୀବ ଲୋଚନ ହୋତା  (ଜନ୍ମ: ୨୩ ମାର୍ଚ୍ଚ ୧୯୩୫) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିଜେପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରାଜୀବ ଲୋଚନ ହୋତା ୧୯୩୫ ମସିହାର ମାର୍ଚ୍ଚ ୨୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନାରାୟଣ ହୋତା ଓ ପତ୍ନୀଙ୍କ ନାମ ପଦ୍ମିନୀ ହୋତା । ରାଜନୈତିକ ଜୀବନ ରାଜୀବ ଲୋଚନ ହୋତା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଓଡ଼ିଶାରାଜ୍ୟ ଜୈବ ବିବିଧତା କ୍ଷେତ୍ରରେ ସମୃଦ୍ଧ । ଓଡ଼ିଶାରେ ୮୬ ପ୍ରଜାତିର ସ୍ତନ୍ୟପାୟୀ ପ୍ରାଣୀ, ୪୭୩ ପ୍ରକାର ପକ୍ଷୀ, ୧୧୦ ପ୍ରକାର ସରୀସୃପ, ୧୯ ପ୍ରକାର ଉଭୟଚର ଓ ୨୭୨୦ ପ୍ରକାର ଉଦ୍ଭିଦ ଦେଖାଯାଆନ୍ତି । ଏଠାରେ ୧୪ଟି ଅଭୟାରଣ୍ୟ ଓ ୨ଟି ଜାତୀୟ ଉଦ୍ୟାନ ରହିଛି ।
ଜେ. କେ ରୋଲିଙ୍ଗ ,  ( ଏବଂ ; ଜନ୍ମ 31 ଜୁଲାଇ 1965), ଜଣେ ବ୍ରିଟିଶ ଲେଖିକା ଥିଲେ  । ସେ  "ହେରୀ ପୋଟର"  ନାମକ ପୁସ୍ତକ ରଚନା କରିଥିଲେ । ସେ ନିଜ ପୁସ୍ତକ ପାଇଁ କେବଳ  "ଜେ"  ନାମ ବ୍ୟବହାର କରନ୍ତି । ରୋଲିଙ୍ଗ କେ "ର ଅର୍ଥ କ୍ୟାଥଲୀନ ଅଟେ , ଏହା ତାଙ୍କ ଜେଜେମାଙ୍କ ପ୍ରଥମ ନାମ ଅଟେ । ପ୍ରାରମ୍ଭିକ ଓ ବ୍ୟକ୍ତିଗତ ଜୀବନ ରୋଲିଙ୍ଗଙ୍କ ଜନ୍ମ 31 ଜୁଲାଇ 1965 ମସିହାରେ ଚିପିଙ୍ଗ ଷୋଡ଼ବରୀ, ବ୍ରିଷ୍ଟଲ, ଇଂଲଣ୍ଡରେ ହୋଇଥିଲା । ସେ ଟୂଟଶୀଲ, ଗ୍ଲାଷ୍ଟର ଶାୟରରେ ବଡ଼ ହୋଇଥିଲେ ଏବଂ ବେଡୀୟନ କାମ୍ପ୍ରିହେଂସିବ ସ୍କୁଲରେ ପାଠ ପଢ଼ିଥିଲେ । ସେ ଏକ୍ଜେଟର ବିଶ୍ୱବିଦ୍ୟାଳୟରେ ଫ୍ରେଞ୍ଚ କ୍ଲାସିକ୍ସରେ ଡିଗ୍ରୀ ହାସଲ କରିଥିଲେ । ସେ ଏମନେଷ୍ଟି ଇଣ୍ଟରନ୍ୟାସନାଲ ଲଣ୍ଡନରେ କାମ କରିଥିଲେ ।  "ହେରୀ ପୋଟର"  ପାଇଁ ମୂଳ ବିଚାର ଏକ ଟ୍ରେନରେ ଆସିଥିଲା ଯାହା 1990 ମସିହାରେ ଚାରି ଘଣ୍ଟା ଡେରୀରେ ଆସିଥିଲା । ସେ 1990 ମସିହାରେ ଇଂରାଜୀ ପଢ଼ିବା ପାଇଁ ପୂର୍ତ୍ତଗାଲ ଚାଲି ଯାଇଥିଲେ । ସେ 1992 ମସିହାରେ  "ଜର୍ଜ ଆରନଟେସ"   ଙ୍କୁ ବିବାହ କରିଥିଲେ । 1993 ମସିହାରେ ତାଙ୍କର ପ୍ରଥମ ସନ୍ତାନ  "ଜେସୀକା"  ଜନ୍ମ ହୋଇଥିଲେ । ବିବାହ, ଛାଡପତ୍ରରେ ସମାପ୍ତ ହୋଇଥିଲା ; ପରେ ରୋଲିଙ୍ଗ ଏଡିନବର୍ଗ, ସ୍କଟଲ୍ୟାଣ୍ଡ ଚାଲିଆସିଲେ । ହେରୀ ପୋଟର ଓ ଦି ଫିଲୋସଫର ଷ୍ଟୋନ  ବ୍ରିଟିଶ ସଂସ୍କରଣ   (ଆମେରିକା ସଂସ୍କରଣହେରୀ ପୋଟର ଆଣ୍ଡ ଦି ସୋରସେର ଷ୍ଟୋନ) ପ୍ରଥମ ଥର 1997 ମସିହାରେ ୟୁନାଇଟେଡ କିଙ୍ଗଡମରେ ପ୍ରକାଶିତ ହୋଇଥିଲା  । ସେ 2001 ମସିହାରେ ନୀଲ ମ୍ୟୁରିଙ୍କୁ ବିବାହ କରିଥିଲେ । 2003 ମସିହାରେ ତାଙ୍କର ଦ୍ୱିତୀୟ ସନ୍ତାନ ଦେବିଡ଼ ଏବଂ 2005 ମସିହାରେ ତୃତୀୟ ସନ୍ତାନ ମୋୖଙ୍କେଜ ଥିଲେ । ରୋଲିଙ୍ଗ ଜଣେ ଖ୍ରୀଷ୍ଟିଆନ ମହିଳା ଅଟନ୍ତି । ପୁସ୍ତକ ରୋଲିଙ୍ଗ, ହେରୀ ପୋଟର ପୁସ୍ତକର ଶୃଙ୍ଖଳା ପାଇଁ ବହୁ ପୁରସ୍କାର ପାଇଥିଲେ ଏବଂ $ 1 ବିଲୀୟନରୁ ଅଧିକ ରୋଜଗାର କରିଥିଲେ । ଶୃଙ୍ଖଳାର ଅନ୍ତିମ ପୁସ୍ତକ, ହେରୀ ପୋଟର ଆଣ୍ଡ ଦି ଡେଥଲୀ ହେଲୋଜ, 21 ଜୁଲାଇ 2007 ମସିହାରେ ଜାରୀ କରାଯାଇଥିଲା । ପୁସ୍ତକର ଲୋକପ୍ରିୟତା କାରଣରୁ ରୋଲିଙ୍ଗ ବହୁତ ଧନୀ ହୋଇଗଲେ । ପୁସ୍ତକର 500 ମିଲିୟନରୁ ଅଧିକ ପତ୍ରିକା ବିକ୍ରୀ ହୋଇଥିଲା । ରୋଲିଙ୍ଗ, ହେରୀଙ୍କ ଦୁନିଆରେ ଯାଦୁ ବିଷୟରେ ବହୁ ପୁସ୍ତକ ଲେଖିଥିଲେ । ସାରାଂଶ ଜେ. କେ ରୋଲିଙ୍ଗଙ୍କ ଉପନ୍ୟାସରେ, ହେରୀ ପୋଟର ନାମକ ଜଣେ କିଶୋର ବାଳକ ଅଛନ୍ତି ଯିଏ ନିଜ ଦାଦା, ଖୁଡୀ ଏବଂ ଦାଦା-ପୁଅ-ଭାଇ ଡୁଡଲେ ସହିତ ଏକ ଛୋଟ ଦୁନିଆରେ ବଢିଥିଲେ । ଯେତେବେଳେ ସେ 11 ବର୍ଷର ହୁଅନ୍ତି, ସେତେବେଳେ ତାଙ୍କୁ ଜଣାପଡ଼େ କି ସେ ଜଣେ ଜାଦୁଗର ଅଟନ୍ତି । ପରେ ସେ  " "  ନାମକ ଜାଦୁ ଏକାଡେମୀକୁ ଯାଇଥିଲେ, ଯେଉଁଠାରେ  " ଆଲବସ ଡ଼ମବ୍ଲେଡ଼ର"    ଜଣେ ପ୍ରଧାନ ଶିକ୍ଷକ ଥିଲେ । ହେରୀ ଏକ ଅନ୍ଧାର ଜାଦୁଗରଦ୍ୱାରା ନିଜ ଅତୀତ ବିଷୟରେ ଜ୍ଞାତ ହୋଇଥାନ୍ତି ଓ ନିଜର ସବୁଠୁ ଭଲ ସାଙ୍ଗ ରୋନାଲ୍ଡ ବୀସଲୀ ଓ ଗ୍ରେଞ୍ଜରଙ୍କ ସାହାଯ୍ୟରେ ସେ ସଭିଙ୍କ ପାଇଁ, ସବୁ ସମୟର ସବୁଠାରୁ କଳା ଜାଦୁଗର, ବୋଲ୍ଡେମାର୍ଟକୁ ନଷ୍ଟ କରିବା ପାଇଁ ପ୍ରୟାସ କରିଥାନ୍ତି ।
ଜୟରାମ ଟୁଡ଼ୁ  (ଜନ୍ମ: ୧୨ ଅକ୍ଟୋବର ୧୯୬୪) ଜଣେ ସାନ୍ତାଳୀ ସାହିତ୍ୟିକ  । ୨୦୨୦ ମସିହା ପାଇଁ ତାଙ୍କୁ କେନ୍ଦ୍ର ସାହିତ୍ୟ ଅକାଦେମି ବାଳ ସାହିତ୍ୟ ପୁରସ୍କାରରେ ସମ୍ମାନୀତ କରାଯାଇଥିଲା । ଓଡ଼ିଶାର ପ୍ରଥମ ଆଦିବାସୀ ମନ୍ତ୍ରୀ ସୁନାରାମ ସୋରେନଙ୍କ ଜୀବନୀ ଉପରେ ଆଧାରିତ ଆତ୍ମଜୀବନୀ ଭଞ୍ଜ କୁଲ୍‌ ଭୁର୍‌କା: ଇପିଲ ସୁନାରାମ ସୋରେନ ପାଇଁ ତାଙ୍କୁ ଏହି ପୁରସ୍କାର ପ୍ରଦାନ କରାଯାଇଥିଲା । ବ୍ୟକ୍ତିଗତ ଜୀବନ ଜୟରାମ, ୧୯୬୪ ମସିହାରେ ସୁନ୍ଦରଗଡ଼ ଜିଲ୍ଲାର ମୁଣ୍ଡାବନୀଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ପିଥଚରଣ ଟୁଡ଼ୁ ଓ ମାତାଙ୍କ ନାମ ସାଲଗେ ଟୁଡ଼ୁ । ସେ ଜଗନ୍ନାଥପୁର ନିମ୍ନ ପ୍ରାଥମିକ ବିଦ୍ୟାଳୟ, ବାତି ହିଞ୍ଜା ମାଧ୍ୟମିକ ବିଦ୍ୟାଳୟ ଓ ରାଉରକେଲାର ସାର ଗାନ୍ଧୀ ହାଇସ୍କୁଲରୁ ନିଜ ସ୍କୁଲ ଶିକ୍ଷା ଗ୍ରହଣ କରିଥିଲେ । ସେ ଏମପିସି କଲେଜ ବାରିପଦାରୁ ନିଜ ମହାବିଦ୍ୟାଳୟ ଶିକ୍ଷା ଲାଭ କରିଥିଲେ । ବାରିପଦାରୁ ସେ ଆଇଆଇଟି ତାଲିମ ମଧ୍ୟ ହାସଲ କରିଥିଲେ । ରାଉରକେଲା ଆଇନ ମହାବିଦ୍ୟାଳୟରୁ ଏଲ୍‌ଏଲ୍‌ବି ଓ ସମ୍ବଲପୁର ବିଶ୍ୱବିଦ୍ୟାଳୟରୁ ସାନ୍ତାଳୀ ଭାଷାରେ ସେ ସ୍ନାତକୋତ୍ତର ଶିକ୍ଷା ଲାଭ କରିଥିଲେ । ସେ ରାଉରକେଲା ଇସ୍ପାତ କାରଖାନାରେ ଚାକିରୀ କରନ୍ତି । ତାଙ୍କ ପତ୍ନୀଙ୍କ ନାମ ଲୁସ୍କି ଟୁଡ଼ୁ । ସାହିତ୍ୟ ସର୍ଜନା ୧୯୮୩ ମସିହାରୁ ହାଇସ୍କୁଲରେ ପଢ଼ିବା ସମୟରୁ ସେ ଲେଖାଲେଖି ଆରମ୍ଭ କରିଥିଲେ । ପିଲାଦିନେ ତାଙ୍କର କିଛି ଲେଖା ବିଭିନ୍ନ ପତ୍ରପତ୍ରିକାରେ ପ୍ରକାଶ ପାଉଥିଲା । ୨୦୧୨ ମସିହାରୁ ସେ ନିୟମିତ ଲେଖିବା ଆରମ୍ଭ କରିଥିଲେ ।
ଉପେନ୍ଦ୍ରନାଥ ପ୍ରଧାନଙ୍କ ଉଦ୍ୟମରେ ୧୬ ଜୁଲାଇ ୧୯୬୪ରେ ପ୍ରତିଷ୍ଠିତ ଏହି ମହାବିଦ୍ୟାଳୟଟି ବାଲେଶ୍ୱର ଜିଲ୍ଲାର ସୋର ସହରରେ ଅବସ୍ଥିତ । ଇତିହାସ ମାତ୍ର ୬୪ ଜଣ କଳା ଛାତ୍ରଙ୍କୁ ନେଇ ୧୯୬୪ ମସିହାରେ ଆରମ୍ଭ ହୋଇଥିବା ଏହି ମହାବିଦ୍ୟାଳୟ ୧୯୭୦ ଏବଂ ୧୯୭୬ ମସିହାରେ ଯଥାକ୍ରମେ ବିଜ୍ଞାନ ଏବଂ ବାଣିଜ୍ୟ ଶିକ୍ଷାପାଇଁଁ ସ୍ୱୀକୃତି ଲାଭ କରିଥିଲା । ପ୍ରାରମ୍ଭିକ ଅବସ୍ଥାରେ ଅନୁଷ୍ଠାନଟି ଉତ୍କଳ ବିଶ୍ୱବିଦ୍ୟାଳୟ ସହ ଅନୁବନ୍ଧିତ ଥିଲା । ତେବେ, ସଂପ୍ରତି +୨ ପାଠ୍ୟକ୍ରମର ଶିକ୍ଷାଦାନ ପାଇଁ ଏହି ଅନୁଷ୍ଠାନଟି, ଉଚ୍ଚ ମାଧ୍ୟମିକ ଶିକ୍ଷା ପରିଷଦ, ଓଡ଼ିଶା ସହ ଅନୁବନ୍ଧିତ ଏବଂ ସ୍ନାତକ ଶିକ୍ଷା ନିମନ୍ତେ ଏହା ଓଡ଼ିଶାର ଫକୀର ମୋହନ ବିଶ୍ୱବିଦ୍ୟାଳୟ ସହ ଏହା ଅନୁବନ୍ଧିତ । ତେବେ ମହାବିଦ୍ୟାଳୟରେ କଳା, ବାଣିଜ୍ୟ ଏବଂ ବିଜ୍ଞାନ କ୍ଷେତ୍ରରେ ସ୍ନାତକ ଶିକ୍ଷାଦାନ ଯଥାକ୍ରମେ ୧୯୬୬, ୧୯୭୮ ଏବଂ ୧୯୮୦ ମସିହାରେ ପ୍ରାରମ୍ଭ ହେଲା ।
ନିମ୍ରତ କୌର ଆଲୁୱାଲିଆ  (ଜନ୍ମ: ୧୧ ଡିସେମ୍ବର ୧୯୯୪), ଜଣେ ଭାରତୀୟ ଅଭିନେତ୍ରୀ ଯିଏ ମୁଖ୍ୟତଃ ହିନ୍ଦୀ ଦୂରଦର୍ଶନ ଜଗତରେ କାମ କରନ୍ତି  । ସେ କଲର୍ସ ଟିଭିର ଧାରାବାହିକ ଛୋଟି ସାର୍ଦ୍ଦାରିଣୀରେ ମୁଖ୍ୟ ଭୂମିକାରେ ଅଭିନୟ କରିଥିଲେ । ରିଆଲିଟି ସୋ ବିଗ୍ ବସ୍ ୧୬ରେ ଅଂଶଗ୍ରହଣ ପାଇଁ ମଧ୍ୟ ସେ ଜଣାଶୁଣା । ଓକିଲାତିରେ ଶିକ୍ଷାଗତ ସ୍ନାତକ ପରେ, ସେ ଜଣେ ମଡେଲ ଭାବରେ କାମ କରିବା ଆରମ୍ଭ କରିଥିଲେ ଏବଂ ୨୦୧୮ ମସିହାରେ ଫେମିନା ମିସ୍ ମଣିପୁରର ବିଜୟିନୀ ହୋଇ ଫେମିନା ମିସ୍ ଇଣ୍ଡିଆ ୨୦୧୮ରେ ଅଂଶଗ୍ରହଣ କରିଥିଲେ ଓ ଶ୍ରେଷ୍ଠ ୧୨ ଜଣଙ୍କ ମଧ୍ୟରେ ଥିଲେ । ପ୍ରାରମ୍ଭିକ ଜୀବନ ଓ ଶିକ୍ଷା ତାଙ୍କ କଲେଜ ଶିକ୍ଷା ସମୟରେ, ସହପାଠୀମାନଙ୍କ ଅତ୍ୟାଚାର ପାଇଁ ମାନସିକ ସ୍ତରରେ ସେ ପ୍ରଭାବିତ ହୋଇଥିଲେ । ପେଷା ୨୦୧୮ ମସିହାରେ ଫେମିନା ମିସ୍ ମଣିପୁର ଜିତିବା ପରେ ସେ ବି ପ୍ରାକଙ୍କ ମ୍ୟୁଜିକ୍ ଭିଡିଓ ମସ୍ତାନୀରେ ଅଭିନୟ କରିଥିଲେ ଏବଂ ମନୋରଞ୍ଜନ ଶିଳ୍ପରେ କରିବା ଆରମ୍ଭ କରିଥିଲେ । ୨୦୧୮ ମସିହାରେ ସେ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ପ୍ରିୟକାନ୍ତ ଲାଇସରାମଙ୍କଦ୍ୱାରା ନିର୍ମିତ କଥାଚିତ୍ର, ହୁ ସେଡ୍ ବଏଜ୍ କାଣ୍ଟ ଓୟାର୍ ମେକ୍ଅପ୍‌ରେ ଅଭିନୟ କରିଥିଲେ । ୨୦୧୯ ମସିହାରେ, ସେ ହିନ୍ଦୀ ଧାରାବାହିକ ଛୋଟି ସର୍ଦ୍ଦାରଣୀରେ ମୁଖ୍ୟ ଭୂମିକାରେ ଅଭିନୟ କରିଥିଲେ । ୨୦୨୨ ମସିହାରେ ଏହି ଧାରାବାହିକ ଶେଷ ହେବା ଭିତରେ ସେ ଅନେକ ଲୋକପ୍ରିୟତା ପାଇଥିଲେ । ୨୦୨୧ ମସିହାରେ ସେ ବନ୍ନେଟ୍ ଦୋସାଞ୍ଜଙ୍କ ମ୍ୟୁଜିକ୍ ଭିଡିଓ ସିରିଅସ୍‌ରେ ଅଭିନୟ କରିଥିଲେ । ୨୦୨୨ ମସିହାରେ ସେ କଲର୍ସ ଟିଭିରେ ପ୍ରସାରିତ ରିଆଲିଟି ଶୋ ବିଗ୍‌ବସ୍‌ର ୧୬ତମ ସଂସ୍କରଣରେ ଅଶଂଗ୍ରହଣ କରିଥିଲେ ଏବଂ ୨୦୨୩ ମସିହାଯାଏଁ ସେ ବିଗ୍‌ବସ୍ ଘରେ ରହିଥିଲେ । ଏହି କାର୍ଯ୍ୟକ୍ରମରେ ସେ ଷଷ୍ଠ ସ୍ଥାନରେ ରହିଥିଲେ ।
ଯୁଗଳ କିଶୋର ଷଡ଼ଙ୍ଗୀ  (ଜନ୍ମ: ୯ ଡିସେମ୍ବର ୧୯୪୬) ଜଣେ ଭାରତୀୟ ଓଡ଼ିଆ ଓ ସମ୍ବଲପୁରୀ-ଭାଷୀ ଶିଶୁ ସାହିତ୍ୟିକ ଓ ସଂସ୍କୃତି ଗବେଷକ  । ସେ ଓଡ଼ିଆ ଓ କୋଶଳୀ ଭାଷାରେ ଗଦ୍ୟ ଓ ପଦ୍ୟ । ସେ ଆକାଶବାଣୀ ନିମନ୍ତେ ସେ ଅନେକ କବିତା ଲେଖିଛନ୍ତି । ସେ ସିନ୍ଧେକେଲା, ବଲାଙ୍ଗୀରର ଧନୁଯାତ୍ରା ମହୋତ୍ସବରେ  "ଶିଶୁ ଗୌରବ ସମ୍ମାନ-୨୦୨୦ 'ରେ ସମ୍ମାନିତ ହୋଇଥିଲେ । ତାଙ୍କୁ ୨୦୨୩ ମସିହାରେ ଜେଜେଙ୍କ ଗପ ଗଣ୍ଠିଲି ପୁସ୍ତକ ପାଇଁ ତାଙ୍କୁ କେନ୍ଦ୍ର ସାହିତ୍ୟ ଏକାଡ଼େମୀ ବାଳ ସାହିତ୍ୟ ପୁରସ୍କାର ପ୍ରଦାନ କରାଯାଇଥିଲା । ସଂକ୍ଷିପ୍ତ ଜୀବନୀ ଯୁଗଳ କିଶୋର ବଲାଙ୍ଗୀରର ମୂଳ ବାସିନ୍ଦା । ସେ ୧୯୪୬ ଡିସେମ୍ବର ମାସ ୯ ତାରିଖରେ ବଲାଙ୍ଗୀର ଜିଲ୍ଲାର ସିନ୍ଧେକେଲା ଗ୍ରାମରେ ଜନ୍ମଗ୍ରହଣ କରିଥିଲେ । ଶିକ୍ଷକତା ବୃତ୍ତିରୁ କାର୍ଯ୍ୟ ଆରମ୍ବ କରି ସେ ପ୍ରଶିକ୍ଷକ ଓ ପରେ ପରିଦର୍ଶକ ଭାବେ କାର୍ଯ୍ୟକରି ୨୦୦୪ରେ ଅବସର ନେଇଥିଲେ । ରଚନାବଳୀ ଓଡ଼ିଆ ଜେଜେଙ୍କ ଗପ ଗଣ୍ଠିଲି - ୨୦୧୮ ଆସରେ ପିଲେ ଆସ ତୁମ ପାଇଁ ଏକାଙ୍କିକା ଚିଠି ତୁମ ପାଇଁ କବିତା ଜୁହାରଗୋ ମା  ଦୁଆରସନୀ ଗୀତି ସୁରଭି ଅନ୍ଧାରରୁ ଆଲୁଅ ନିର୍ଝରଣୀ ଦୟାମୟୀ ମା ଦ୍ୱାରସନୀ ଉଦ୍‌ଯୋଗୀ ଜନଲକ୍ଷ୍ମୀନନ୍ଦନ ଦଳପତି ଚୟନ ମୁର୍ଖାନନ୍ଦ କୋଶଳୀ ଦୁଆରସନୀ ଭଜନ୍‌ ରସ୍‌କଦମ୍‌ ଉଜନ୍‌ବୁଜୁଲି ଡୁରି ଛି ଜନ୍‌ ଉଦ୍‌ଲାନା ସମ୍ମାନ ଓ ପୁରସ୍କାର ସେ ୨୦୨୦ ମସିହାରେ ସିନ୍ଧେକେଲା, ବଲାଙ୍ଗୀରର ଧନୁଯାତ୍ରା ମହୋତ୍ସବରେ  "ଶିଶୁ ଗୌରବ ସମ୍ମାନ-୨୦୨୦ 'ରେ ସମ୍ମାନିତ ହୋଇଥିଲେ । ୨୦୨୩ ମସିହାରେ ତାଙ୍କ ଜେଜେଙ୍କ ଗପ ଗଣ୍ଠିଲି ପୁସ୍ତକ ପାଇଁ ସେ କେନ୍ଦ୍ର ସାହିତ୍ୟ ଏକାଡ଼େମୀର ବାଳ ସାହିତ୍ୟ ପୁରସ୍କାର ପାଇଥିଲେ ।
ନିୱାରି, ମଧ୍ୟପ୍ରଦେଶ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ମଧ୍ୟପ୍ରଦେଶର ତିକମ୍‌‌ଗଡ଼ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନିୱାରି, ମଧ୍ୟପ୍ରଦେଶ ୨୪.୦୩୯୭ ଉତ୍ତର ଅକ୍ଷାଂଶ ଓ ୭୯.୧୭୩୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନିୱାରି, ମଧ୍ୟପ୍ରଦେଶ ସହରର ମୋଟ ଜନସଂଖ୍ୟା ୨୦୭୧୧ ଅଟେ । ସେଥି ମଧ୍ୟରୁ ୫୨.୭୬% ଜଣ ପରୁଷ ହୋଇଥିବା ବେଳେ ୪୭.୨୪% ଜଣ ନାରୀ ଅଟନ୍ତି । ନିୱାରି, ମଧ୍ୟପ୍ରଦେଶର ସାକ୍ଷରତା ହାର ୬୦.୦୬% ଅଟେ । ଏହା ଜାତୀୟ ହାରଠାରୁ ୪.୭୮% ପ୍ରତିଶତ ଅଧିକ ଅଟେ । ସେଥିରୁ ୩୬.୫୭% ପ୍ରତିଶତ ପୁରୁଷ ଓ ୨୩.୪୯% ନାରୀ ଅଟନ୍ତି । ୭.୧୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ନିୱାରି, ମଧ୍ୟପ୍ରଦେଶର ସରକାରୀ ଭାଷା ଅଟେ ।
କମଲ ରାୟ ଜଣେ ଭାରତୀୟ ଅଭିନେତ୍ରୀ, ଯିଏକି ୧୯୭୦ ଦଶକରେ ୬୦ରୁ ଅଧିକ ହିନ୍ଦୀ କଥାଚିତ୍ରରେ ଅଭିନୟ କରିଥିଲେ ।ତାଙ୍କ ଅଭିନୀତ ଶେଷ କଥାଚିତ୍ର ତୀନ୍ ମୋଟି ୧୯୯୫ ମସିହାରେ ମୁକ୍ତିଲାଭ କରିଥିଲା । କମଲ ୧୯୭୦ରେ ଜଣେ କନିଷ୍ଠ କଳାକାର ଭାବରେ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ ଏବଂ ଏକ କ୍ଷୁଦ୍ର ଭୂମିକାରେ ଅଭିନୟ କରିଥିଲେ । ୧୯୭୩ ମସିହାରେ ମୁକ୍ତିଲାଭ କରିଥିବା କଥାଚିତ୍ର ବବି ଜରିଆରେ ସେ ଲୋକଲୋଚନକୁ ଆସିଥିଲେ, ଯେଉଁଥିରେ ସେ ନାୟକଙ୍କ ବନ୍ଧୁ ଭୂମିକାରେ ଅଭିନୟ କରିଥିଲେ । ଏହା ପରେ ସେ ମନୋରଞ୍ଜନ  (୧୯୭୪), ପୋଙ୍ଗା ପଣ୍ଡିତ  (୧୯୭୫) ଏବଂ ଆପ୍ ବିଟି  (୧୯୭୬) ପରି କଥାଚିତ୍ରେ କପୁର ଭାଇମାନଙ୍କ ସହିତ ସହାୟକ ଭୂମିକା ଅଭିନୟ କରିଥିଲେ  । ଅନେକ କଥାଚିତ୍ରରେ ସେ ମଦନ ପୁରୀଙ୍କ ଭଳି ଖଳନାୟକମାନଙ୍କର ଶଯ୍ୟାସଙ୍ଗିନୀ ଭାବରେ ଅଭିନୟ କରିଥିଲେ । ୧୯୭୬ ମସିହାରେ ମୁକ୍ତିଲାଭ କରିଥିବା କଥାଚିତ୍ର ଭଗବାନ ସମାୟେ ସଂସାର୍ ମେଁରେ ଦେବୀ ମା ' ଲକ୍ଷ୍ମୀ ଭୂମିକାରେ ଅଭିନୟ କରିଥିଲେ, ଯାହାକି ସେତେବେଳେ ତାଙ୍କର ସବୁଠାରୁ ବଡ଼ ଭୂମିକା ଥିଲା । ପରବର୍ତ୍ତୀ ସମୟରେ ସେ କଥାଚିତ୍ର ଜଗତରୁ ଦୂରେଇ ଯାଇଥିଲେ । ୧୯୭୦ ଦଶକର ଶେଷ କଥାଚିତ୍ର ୧୯୭୮ ମସିହାରେ ମୁକ୍ତିଲାଭ କରିଥିଲା । ମୁକ୍ତିଲାଭରେ ବିଳମ୍ବ ହେବା ଯୋଗୁଁ ୮୦ ଦଶକରେ ତାଙ୍କର ଦୁଇଟି କଥାଚିତ୍ର ଦି ଗୋଲ୍ଡ ମେଡାଲ୍  (୧୯୮୪) ଓ ବୀରାନା  (୧୯୮୮) ମୁକ୍ତିଲାଭ କରିଥିଲା  ।
ଲୁବେଇଡାକ, ୧୯୯୪ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁଶାନ୍ତ ଅଧିକାରୀ । ପି.ଏଲ୍. ଦାସ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସତ୍ୟନାରାୟଣ ଅଧିକାରୀ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ପ୍ରେମଲତା ଦାସ, ହନୁ ଦୁଲାରୀ, ନବ ପଣ୍ଡା, ରବି ପଣ୍ଡା, ସତ୍ୟ ମିଶ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ପ୍ରେମଲତା ଦାସ ହନୁ ଦୁଲାରୀ ନବ ପଣ୍ଡା ରବି ପଣ୍ଡା ସତ୍ୟ ମିଶ୍ର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସତ୍ୟନାରାୟଣ ଅଧିକାରୀ ।
ସୁଷମା ସିଂ  (ଜନ୍ମ 22 ମଇ 1949) ଭାରତର ମହିଳା ମୁଖ୍ୟ ସୂଚନା ଆୟୁକ୍ତ ଥିଲେ  । ସେ ଏହି ପଦରେ ରହିଥିବା ଭାରତର ଦ୍ୱିତୀୟ ମହିଳା ଅଟନ୍ତି ।22 ମଇ2014ରେ ତାଙ୍କର ଅବସର ପରେ ଏବେ ଏହି ପଦରେ ରାଜୀବ ମାଥୁର କାର୍ଯ୍ୟରତ ଅଛନ୍ତି । ପ୍ରାରମ୍ଭିକ ଜୀବନ ସୁଷମାଙ୍କ ଜନ୍ମ 22 ମଇ1949 ମସିହାରେ ରାଞ୍ଚୀରେ ହୋଇଥିଲା । ତାଙ୍କର ପ୍ରାରମ୍ଭିକ ଶିକ୍ଷା ରାଞ୍ଚୀରେ ହୋଇଥିଲା । ସେ ରାଞ୍ଚୀ ବିଶ୍ୱବିଦ୍ୟାଳୟରେ ସ୍ନାତକ ପାଠ ପଢ଼ା ଶେଷ କରିବା ପରେ ପବ୍ଲିକ ଆଡ଼ମିନିଷ୍ଟ୍ରେସନରେ ପିଜି ଡିପ୍ଲୋମା କଲେ । ତା 'ପରେ ଭାରତୀୟ ପ୍ରଶାସନିକ ସେବାର ସଦସ୍ୟ ଏବଂ ଝାରଖଣ୍ତରେ 1972 ମଧ୍ୟରେ ଆଇ.ଏ.ଏସ ଅଧିକାରୀ ହୋଇଥିଲେ । କ୍ୟାରିଅର ସୁଷମା ନିଜ କ୍ୟାରିଅରର ଆରମ୍ଭ ବିହାରରୁ କରିଥିଲେ ଏବଂ ସର୍ବ ପ୍ରଥମେ କୃଷି ଉତ୍ପାଦର ଆୟୁକ୍ତ ହୋଇଥିଲେ । ଏହାପରେ ସେ ପ୍ରାଥମିକ ଶିକ୍ଷା, ମାଧ୍ୟମିକ ଏବଂ ଉଚ୍ଚ ଶିକ୍ଷା ବିଭାଗ ଓ ସୋସିଆଲ ୱାଲଫେୟାର ବିଭାଗର ସଚିବଙ୍କ ସହିତ ବହୁ ବିଭାଗରେ ମୁଖ୍ୟ ସଚିବର ପଦଭାର ଗ୍ରହଣ କରିଥିଲେ । ବିହାରରୁ ଝାରଖଣ୍ତ ଅଲଗା ଅଲଗା ରାଜ୍ୟ ହେବା ପରେ ସେ ରାଜ୍ୟର ପ୍ରଥମ ଗୃହ ସଚିବ ରୂପେ ନିଯୁକ୍ତ ହେଲେ । ଏହାପରେ ସେ କେନ୍ଦ୍ର ସରକାରଙ୍କ ଜଳସମ୍ପଦ ମନ୍ତ୍ରାଳୟରେ ଅତିରିକ୍ତ ସଚିବ ତଥା ଗ୍ରାମୀଣ ବିଭାଗ ମନ୍ତ୍ରାଳୟର ସଂଯୁକ୍ତ ସଚିବ ରୂପେ ନିଯୁକ୍ତ ହେଲେ । ସେ ଭାରତ ପଞ୍ଚାୟତିରାଜ ମନ୍ତ୍ରାଳୟର ସଚିବ ତଥା ବିକାଶ ମନ୍ତ୍ରାଳୟରେ ନର୍ଥ-ଇଷ୍ଟ କ୍ଷେତ୍ରର ସଚିବର ପଦ ସମ୍ଭାଳିଲେ । ଏହାପରେ ସେ କେନ୍ଦ୍ର ସରକାରର ସଚିବ ହେଲେ ।
ରାମଚନ୍ଦ୍ର ମର୍ଦ୍ଦରାଜ ଦେଓ  (୧୩ ଜାନୁଆରୀ ୧୯୦୦ - ୨୭ ଫେବୃଆରୀ ୧୯୬୩) ଖଲ୍ଲିକୋଟର ଭୂତପୂର୍ବ ରାଜା ଏବଂ ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଏବଂ ପରେ ଚାରିଥର କାର୍ଯ୍ୟ କରିଥିଲେ । ୧୯୩୬ ସ୍ୱାଧୀନତା ପୂର୍ବର ପ୍ରଥମ ଓଡ଼ିଶା ବିଧାନ ସଭାକୁ କୋଦଳା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିଲେ । ଭାରତ ସ୍ୱାଧୀନ ହେବା ପରେ ୧୯୫୨, ୧୯୫୭ ଓ ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କୋଦଳା ଓ ଖଲ୍ଲିକୋଟ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ, ୨ୟ ଓ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ରାମଚନ୍ଦ୍ର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଏବଂ ପରେ ଚାରିଥର କାର୍ଯ୍ୟ କରିଥିଲେ ଏବଂ ୧୯୫୭ ମସିହାରୁ ୧୯୫୯ ମସିହାଯାଏଁ ସେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୧୯୩୬ ମସିହାରେ ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭା ନିର୍ବାଚନରେ ରାମଚନ୍ଦ୍ର ମର୍ଦ୍ଦରାଜ ଦେଓଙ୍କ ନ୍ୟାସନାଲ ପାର୍ଟି ପକ୍ଷରୁ ସେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ତାଙ୍କ ସମେତ ୧୯ ଜଣ ପ୍ରାର୍ଥୀଙ୍କ ମଧ୍ୟ ମାତ୍ର ଚାରି ଜଣ ବିଜୟୀ ହୋଇଥିଲେ । ମହାରାଜା କୃଷ୍ଣଚନ୍ଦ୍ର ଗଜପତିଙ୍କ ନେତୃତ୍ୱରେ ୧୯୪୧ ନଭେମ୍ବର ୨୮ ତାରିଖରେ ଓଡ଼ିଶାରେ ଏକ ସଂଖ୍ୟାଲଘୁ ମିଳିତ ସରକାର ଗଠନ କରାଯାଇଥିଲା, ଯାହାକୁ ନ୍ୟାସନାଲ ପାର୍ଟିର ଏହି ଚାରିଜଣ ବିଧାୟକ ସମର୍ଥନ ଜଣାଇଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ୪ର୍ଥ ଓଡ଼ିଶା ବିଧାନ ସଭାର ବିଧାୟକ ଥିବାବେଳେ ୧୯୬୩ ମସିହାରେ ଫେବୃଆରୀ ୨୭ ତାରିଖରେ ରାମଚନ୍ଦ୍ର ମୃତ୍ୟୁବରଣ କରିଥିଲେ ।
ଗ୍ଲକୋମା ଏକ ଚକ୍ଷୁ ଦଳୀୟ ରୋଗର ନାମ ଯାହା ଦୃଷ୍ଟି ସ୍ନାୟୁ ନଷ୍ଟ ହେବା ଯୋଗୁ ହୁଏ ଓ ଦୃଷ୍ଟି ହାନୀ ହୁଏ । ଏଥି ମଧ୍ୟରୁ ଓପନ୍ ଆଙ୍ଗ୍ଲ ଗ୍ଲକୋମା ଅଧିକ ଦେଖାଯାଏ ଓ ତାହାଠାରୁ କମ୍ କ୍ଲୋଜ୍‌ଡ୍ ଆଙ୍ଗ୍ଲ ଗ୍ଲକୋମା ଓ ନର୍ମାଲ ଟେନ୍‌ସନ୍ ଗ୍ଲକୋମା ରୋଗ ଦେଖାଯାଏ । ଓପନ୍ ଆଙ୍ଗ୍ଲ ଗ୍ଲକୋମା ସମୟ କ୍ରମେ ଧୀରେ ଧୀରେ ବଢ଼େ ଓ ଯନ୍ତ୍ରଣା ହୁଏ ନାହିଁ । ପ୍ରଥମେ ପାର୍ଶ୍ୱ ଦୃଷ୍ଟି ହାନୀ ହୁଏ ଓ ପରେ କେନ୍ଦ୍ରୀୟ ଦୃଷ୍ଟି ହାନୀ ହୋଇ ଅନ୍ଧତ୍ୱ ହୁଏ । କ୍ଲୋଜ୍‌ଡ୍ ଆଙ୍ଗ୍ଲ ଗ୍ଲକୋମା ଧୀରେ ବା ହଠାତ୍ ହୋଇପାରେ । ହଠାତ୍ ଆରମ୍ଭ ହେଲେ ସାଂଘାତିକ ଚକ୍ଷୁ ଯନ୍ତ୍ରଣା ହୁଏ, ଅସ୍ପଷ୍ଟ ଦୃଷ୍ଟି, ମଧ୍ୟମ-ସ୍ଫୀତ ପୁତ୍ତଳୀ, ଲାଲ ଆଖି ଓ ଅଇ ହୁଏ । ଏହି ରୋଗ ଯୋଗୁ ଦୃଷ୍ଟ ହାନୀ ହେଲେ ସ୍ଥାୟି ହୋଇଯାଏ । ଏହି ରୋଗର ସଙ୍କଟ କାରକମାନଙ୍କ ନାମ ଯଥାକ୍ରମେ ଚକ୍ଷୁରେ ଚାପ ବୃଦ୍ଧି, ପରିବାରରେ ରୋଗ ଇତିହାସ, ଅଧକପାଳୀ, ଉଚ୍ଚ ରକ୍ତଚାପ ଓ ମୋଟାପଣ । ଆଖି ଚାପ ୨୧ ମିମି ପାରଦରୁ ଅଧିକ ହେଲେ ଗ୍ଲକୋମା ନିମନ୍ତେ ଅଧିକ ସଙ୍କଟ ହୋଇପାରେ । କେତେକ ଲୋକଙ୍କର ଆଖି ଚାପ ବର୍ଷ ବର୍ଷ ଧରି ଅଧିକ ଥିଲେ ମଧ୍ୟ କିଛି ନଷ୍ଟ ହୁଏ ନାହିଁ । ଅନ୍ୟ ପକ୍ଷରେ ସାଧାରଣ ଚାପ ଥାଇ ମଧ୍ୟ ଦୃଷ୍ଟି ସ୍ନାୟୂ ନଷ୍ଟ ହୋଇପାରେ ଯାହାକୁ ସାଧାରଣ-ଚାପ ଗ୍ଲକୋମା କୁହାଯାଏ । ଓପନ ଆଙ୍ଗ୍‌ଲ୍ ଗ୍ଲକୋମାରେ ଅକ୍ୱିଅସ ହ୍ୟୁମରର ଟ୍ରବେକୁଲାର ମେସ‌ୱର୍କ ମଧ୍ୟରେ ଧୀର ପ୍ରସ୍ଥାନ ହୁଏ ଓ କ୍ଲୋଜ୍‌ଡ୍ ଆଙ୍ଗ୍ଲ ଗ୍ଲକୋମାରେ ଏହି ମେସ୍‌ୱର୍କ ଅବରୋଧ ହୋଇଯାଏ । ସ୍ଫୀତ ଚକ୍ଷୁ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । ଦୃଷ୍ଟି ସ୍ନାୟୁ ସ୍ଥାନଟି ଛୋଟ ଗାତ ଭଳି ଦେଖାଯାଏ ଯାହାକୁ କପିଙ୍ଗ କୁହାଯାଏ । ଔଷଧ, ଲେଜର ବା ଅପରେଶନ ଚିକିତ୍ସା ତୁରନ୍ତ ଆରମ୍ଭ କଲେ ରୋଗ ଅଗ୍ରଗତିକୁ ଧୀର ବା ବନ୍ଦ କରିହୁଏ । ଚକ୍ଷୁ ଚାପ କମେଇବା ହିଁ ଚିକିତ୍ସାର ଲକ୍ଷ । ବିଭିନ୍ନ ଶ୍ରେଣୀର ଗ୍ଲକୋମା ଔଷଧ ମିଳୁଛି । ଲେଜର ଚିକିତ୍ସା ଉଭୟ ଓପନ୍ ଆଙ୍ଗ୍ଲ ଗ୍ଲକୋମା ଓ କ୍ଲୋଜ୍‌ଡ୍ ଆଙ୍ଗ୍ଲ ଗ୍ଲକୋମାରେ ଉପକାରୀ ହୁଏ । କୌଣସି ଉପଚାରକୁ ନ ମାନୁଥିଲେ ଗ୍ଲକୋମା ଅପରେଶନ କରାଯାଏ । କ୍ଲୋଜ୍‌ଡ୍ ଆଙ୍ଗ୍ଲ ଗ୍ଲକୋମାକୁ ମେଡିକାଲ ଏମର୍ଜେନ୍ସି ଶ୍ରେଣୀରେ ଅନ୍ତର୍ଭୁକ୍ତ କରାଯାଇଛି । ସାରା ପୃଥିବୀରେ ପ୍ରାୟ ୧୧ରୁ ୬୭ ନିୟୁତ ଗ୍ଲକୋମା ରୋଗୀ ଅଛନ୍ତି । ଯୁକ୍ତରାଷ୍ଟ୍ର ଆମେରିକାରେ ଏହି ରୋଗ ପ୍ରାୟ ୨ନିୟୁତ ଲୋକଙ୍କୁ ଆକ୍ରମଣ କରୁଛି । ବୟସାଧିକ ଲୋକଙ୍କୁ ଏହା ଅଧିକ ଆକ୍ରମଣ କରେ । ମହିଳାମାନେ କ୍ଲୋଜ୍‌ଡ୍ ଆଙ୍ଗ୍ଲ ଗ୍ଲକୋମାଦ୍ୱାରା ଅଧିକ ଆକ୍ରାନ୍ତ ହୁଅନ୍ତି । ଧୀରେ ଧୀରେ ବ‌ହୁତ ସମୟ ଧରି ଦୃଷ୍ଟିହାନୀ ହେଉଥିବାରୁ ଏହି ରୋଗକୁ ନିରବ ଦୃଷ୍ଟି ଚୋର କୁହାଯାଏ । କାଟାରାକ୍ଟ ରୋଗ ପରେ ଅନ୍ଧତ୍ୱର ଦ୍ୱିତୀୟ କାରଣରୂପେ ଗ୍ଲକୋମାର ନାମ ଆସେ । ଗ୍ଲକୋମା ଶବ୍ଦ ଗ୍ରୀକ୍ ଭାଷାର ଗ୍ଲକୋସ   ଶବ୍ଦରୁ ନିଆଯାଇଛି ଯାହାର ଅର୍ଥ ନୀଳ, ଶାଗୁଆ ବା ପାଉଁଶିଆ । ଇଂରାଜୀ ଭାଷାରେ ଗ୍ଲକୋମା ଶବ୍ଦ ସନ ୧୫୮୭ରୁ ବ୍ୟବ‌ହାର ହୋଇଆସୁଥିଲା କିନ୍ତୁ ଏହା ସନ ୧୮୫୦ରେ ସାଧାରଣ ଲୋକମାନେ ନେତ୍ରବୀକ୍ଷକ   ଯନ୍ତ୍ରରେ ଦୃଷ୍ଟିସ୍ନାୟୁ ନଷ୍ଟ ହେବା ଦେଖିବାକୁ ଅନୁମତି ପାଇବା ପରେ ସାଧାରଣରେ ବ୍ୟବ‌ହାର ହେଲା ।
ଆମାତେରାଶୁ, ଆମାତେରାଶୁ-ଓମିକାମି  ( , ) ବା ଓହିରୁହିମେନୋ ମୁଚୀନୋ କାମି   ଆଦି ନାମରେ ପରିଚିତ, ଜାପାନୀ କିମ୍ବଦନ୍ତୀରେ ସୂର୍ଯ୍ୟ ଦେବୀ ଭାବରେ ପୂଜିତ  । ଆମାତେରାଶୁ, କାମିଙ୍କ ମଧ୍ଯରେ ଅନ୍ୟତମ, ଯାହାଙ୍କ ବିଷୟରେ ବର୍ଣ୍ଣନା ପ୍ରାଚୀନ ଐତିହାସିକ ରଚନା,  (୭୧୨ ଖ୍ରୀଷ୍ଟାବ୍ଦର) କୋଯିକୀ ଏବଂ  (୭୨୦ ଖ୍ରୀଷ୍ଟାବ୍ଦର) ନିହୋଁ ଶୋକୀରେ ମଧ୍ଯ ରହିଛି  । ଏହି ପୁସ୍ତକ ଦ୍ୱୟରେ ତାଙ୍କୁ ସ୍ୱର୍ଗୀୟ ରାଜ୍ଯ, ତାମାକାଗାହାରାର ରାଣୀ ତଥା ଜାପାନୀ ରାଜକୁଟୁମ୍ବର କିମ୍ବଦନ୍ତୀ ପୂର୍ବଜ ବୋଲି ଗ୍ରହଣ କରାଯାଇଛି । ଦୁଇ ଅନୁଜ ଚନ୍ଦ୍ର ଦେବତା ତ୍ସୁକୁୟୋମି ଏବଂ ଦୁଷ୍ଟ ଝଡବାତ୍ଯାର ଦେବତା ସୁସାନୋଙ୍କ ସହ ତାଙ୍କୁ ଏକତ୍ର ସାଙ୍କିଶୀ  ( ମିହାଶିରାନୋ ଉଜୁନୋ ମିକୋ) ବା ତିନି ଆତ୍ମୀୟ ସନ୍ତାନ ବୋଲି କୁହାଯାଏ  । ଏହାର ଅର୍ଥ ସେମାନେ ତ୍ରୟ ସୃଷ୍ଟିକର୍ତ୍ତା ପ୍ରଭୁ ଇଜାନାଗିଙ୍କ ତିନି ପ୍ରମୁଖ ସନ୍ତାନ । ଆମାତେରାଶୁଙ୍କ ମୁଖ୍ଯ ପୂଜା କ୍ଷେତ୍ର ହେଉଛି, ମିଏ ରାଜ୍ୟର, ଇଶେଠାରେ ଥିବା ଇଶେ ମହାଶାଳ । ଏହି ଶାଳଟି ଶିଣ୍ଟୋବାଦରେ ଥିବା ପବିତ୍ରତମ ସ୍ଥାନମାନଙ୍କ ମଧ୍ଯରୁ ଅନ୍ଯତମ । ଆମାତେରାଶୁଙ୍କୁ ଜାପାନ ସାରା ବିଭିନ୍ନ ସ୍ଥାନରେ ଶାଳ ସ୍ଥାପନ କରି ପୂଜାକରାଯାଏ । ନାମ ଏହି ଦେବୀଙ୍କର ଅନେକ ନାମ ଅଛି ଯଥା - କୋଯିକୀରେ  'ଆମାତେରାଶୁ-ଓମିକାମି'   (   / ; ଐତିହାସିକ ଲେଖନଶୈଳୀ: , ଆମାତେରାଶୁ-ଓହୋମିକାମି; ପୁରୁଣା ଜାପାନୀ: ଆମାତେରାଶୁ ଓପୋମୀ୧କାମି୨), ନିହୋଁ ଶୋକୀ ନିମ୍ନ ଲିଖିତ ନାମଗୁଡ଼ିକ ଦେଇଥାଏ: ଓହିରୁମେନୋ ମିଚି  (  ; ମାନ୍ଯୋଗାନା: ; ଐତିହାସିକ ଲେଖନଶୈଳୀ: , ଓହୋହିରୁମେନୋ ମିଚି; ପୁରୁଣା ଜାପାନୀ: ଓପୋପୀ୧ରୁମେ୧ନୋ୨ମୁତୀ) ଆମାତେରାଶୁ ଓ (ମି)କାମି   ; ଐତିହାସିକ ଲେଖନଶୈଳୀ:   , ଆମାତେରାଶୁ ଓହୋ (ମି)କାମି  ଆମାତେରାଶୁ ଓହିରୁମେନୋ ମିକୋତୋ   ହିନୋ କାମି  ; ପୁରୁଣା ଜାପାନୀ: ପି୧ନୋ କାମି୨   'ଆମାତେରାଶୁ ଓମିକାମି' ର ଆକ୍ଷରିକ ଅର୍ଥ,  "ମହାପ୍ରକାଶର ଦେବତା"   ଓ  "ମହା"  + ସମ୍ମାନସୂଚକ ପୂର୍ବପ୍ରତ୍ଯୟ ମି- + କାମି  ଅର୍ଥାତ୍  "ଯେ ସ୍ୱର୍ଗକୁ ଆଲୋକିତ କରୁଛନ୍ତି"  ବା  "ସ୍ୱର୍ଗକୁ ପ୍ରକାଶିତ କରୁଥିବା ମହାଦେବତା"  । ଏହି ନାମଟି କ୍ରିୟା ଆମାତେରୁରୁ ଅଣାଯାଇଛି,  ଅର୍ଥ: ଆଲୋକିତ କରିବା/ଆକାଶରେ ଚମକିବା   ଆମା  "ଆକାଶ, ସ୍ବର୍ଗ"  + ତେରୁ  "ଚମକିବା, ଝଲସିବା"  ଏବଂ ଏଥିରେ ସମ୍ମାନସୂଚକ -ସୁ ପ୍ରତ୍ଯୟ ଲିଗିଛି । ତାଙ୍କର ଅନ୍ୟନାମ,  'ଓହିରୁମେ' ର ଅର୍ଥ ସୂର୍ଯ୍ୟ ମହାଦେବୀ ବା ଦିନର ମହାନାରୀ,   ହିରୁ  "ଦିନବେଳା, ମଧ୍ଯାହ୍ନ" , {ହି  "ସୂର୍ଯ୍ୟ, ଦିନ" ଠାରୁ} + ମେ  "ମହିଳା, ନାରୀ" , । ବିକଳ୍ପ ନୈରୁକ୍ତିକରଣରେ ଏହାର ଅର୍ଥ  "ମହା ଆଲୌକିକ ନାରୀ"   (ହି-ର ଅର୍ଥ ଆଲୌକିକ ନେଲେ) କିମ୍ବା ସୂର୍ଯଦେବତାଙ୍କ ପତ୍ନୀ  । ଏହି ନାମର, ଇଜାନାଗି ଏବଂ ଇଜାନାମୀଙ୍କଦ୍ୱାରା ତିରସ୍କୃତ ସନ୍ତାନ ହିରୁକୋ ସହ ସଂଯୋଗର ସମ୍ଭାବନା ମଧ୍ଯ ବ୍ଯକ୍ତ କରାଯାଇଛି । ଏହି ନାମସହ ସମ୍ମାନସୂଚକ ପଦ ମୁଚୀ ସଂଯୋଗ କରାଯାଇଥାଏ ଯାହାର ଦୃଷ୍ଟାନ୍ତ ଅନ୍ୟାନ୍ଯ ପ୍ରତିନାମରେ ମଧ୍ଯ ମିଳିଥାଏ; ଯେପରିକି -  'ଓ (ଆ)ନାମୁଚୀ ' ବା ' ମିଚିନୁଶୀନୋ ମୁଚୀ . ରାଜକୁଟୁମ୍ବର ଜନନୀ ହୋଇଥିବାରୁ ସେ  'ସୁମେ (ରା) ଓମିକାମି '   , ଅର୍ଥାତ୍.  "ମହା ରାଜକୁଟୁମ୍ବୀୟ ଦେବତା" ;  'କୋତାଇଜିନ'  ଭାବରେ ମଧ୍ଯ ପଢାଯାଏ, ସମ୍ବୋଧିତ । ଏହା ଆମାତେରାଶୁଙ୍କ ବିଭିନ୍ନ ନାମରେ ବ୍ଯବହାର ହୁଏ; ଯଥା -  'ଆମାତେରାଶୁ ସୁମେ (ରା) ଓ (ମି)କାମି '   ,  'ତେନ୍ସୋ କୋତାଇଜିନ'  ବୋଲି ମଧ୍ଯ ପଢାଯାଏ  ଏବଂ  'ଆମାତେରାଶୀମାସୁ ସୁମେ (ରା) ଓମିକାମି '  . ମଧ୍ଯଯୁଗ ଏବଂ ପ୍ରାକ୍-ଆଧୁନିକଯୁଗରେ ଦେବୀ, ' ତେନ୍ସୋ ଦାଇଜିନ ',  ( ର ଓନ୍ଯୋମି) ବା  'ଆମାତେରୁ ଓଙ୍ଗାମି'  ବୋଲି ମଧ୍ଯ ଜଣାଯାଉଥିଲେ ।
୨୦୧୩   ଗ୍ରେଗୋରି ପାଞ୍ଜି ଅନୁସାରେ ମଙ୍ଗଳବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 2013 ବର୍ଷ, 3 ଶହସ୍ରାବ୍ଦର 13 ବର୍ଷ, 21 ଶତାବ୍ଦୀର 13 ବର୍ଷ, ଏବଂ ୨୦୧୦ ଦଶକର 4 ବର୍ଷ ଥିଲା ।
ସବ୍ୟସାଚୀ ଚୌଧୁରୀ  (ଜନ୍ମ: ୩୧ ଅକ୍ଟୋବର ୧୯୮୯) ଜଣେ ଭାରତୀୟ ଅଭିନେତା, ଯିଏକି ବଙ୍ଗଳା ଦୂରଦର୍ଶନ ଧାରାବାହିକରେ କାମ କରନ୍ତି  । ଷ୍ଟାର୍ ଜଲ୍‌ସାରେ ପ୍ରସାରିତ ଆଧ୍ୟାତ୍ମିକ ଧାରାବାହିକ ମହାପୀଠ ତାରାପୀଠରେ ସେ ବାମଖେପ ଭୂମିକାରେ ଅଭିନୟ ପାଇଁ ଲୋକପ୍ରିୟତା ପାଇଥିଲେ । ସେ ସାତ ଭାଇ ଚମ୍ପାରେ ମଧ୍ୟ କାମ କରିଥିଲେ । ସେ ଷ୍ଟାର୍ ଜଲସାର ଅନେକ କିଛି ଧାରାବାହିକରେ କାମ କରିଛନ୍ତି । ପେଷା ସବ୍ୟସାଚୀ ଜଣେ ଅଭିନେତା ଭାବରେ ଦୂରଦର୍ଶନରେ କାମ କରିବା ଆରମ୍ଭ କରିଥିଲେ । ସେ ଇଶୋ ମାଆ ଲୋକ୍କି, ଅଙ୍ଗିଜାଲ, ଭକ୍ତେର ଭଗବାନ ଶ୍ରୀ କ୍ରିଷ୍ଣା, ଝୁମୁର, ଓମ୍ ନମୋ ଶିବାୟ, ସାତ ଭାଇ ଚମ୍ପା ଆଦିରେ ଅଭିନୟ କରିଛନ୍ତି । ତାଙ୍କ ଅଭିନୀତ ଧାରାବାହିକ ମହାପୀଠ ତାରାପୀଠରେ ୫୦୦ରୁ ଅଧିକ ଅଧ୍ୟାୟ ପ୍ରସାରିତ ହୋଇଥିଲେ ।
ପୁସାଦ ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ଅବତ୍ମଲ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପୁସାଦ ୧୯.୯୦୮୯ ଉତ୍ତର ଅକ୍ଷାଂଶ ଓ ୭୭.୫୬୮୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୦୬୨ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପୁସାଦ ସହରର ମୋଟ ଜନସଂଖ୍ୟା ୬୭୧୫୨ ଅଟେ । ସେଥି ମଧ୍ୟରୁ ୫୧.୪୮% ଜଣ ପରୁଷ ହୋଇଥିବା ବେଳେ ୪୮.୫୨% ଜଣ ନାରୀ ଅଟନ୍ତି । ପୁସାଦର ସାକ୍ଷରତା ହାର ୭୪.୨୭% ଅଟେ । ଏହା ଜାତୀୟ ହାରଠାରୁ -୯.୪୩% ପ୍ରତିଶତ କମ ଅଟେ । ସେଥିରୁ ୪୧.୩୭% ପ୍ରତିଶତ ପୁରୁଷ ଓ ୩୨.୯୧% ନାରୀ ଅଟନ୍ତି । ୧୪.୧୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ପୁସାଦର ସରକାରୀ ଭାଷା ଅଟେ ।
ଜଗନ୍ନାଥ ପ୍ରସାଦ ଦାସ  [         ]  ;ଜନ୍ମ: ୨୬ ଅପ୍ରେଲ ୧୯୩୬  ଜଣେ ଓଡ଼ିଆ କବି, ଲେଖକ, ଗାଳ୍ପିକ, ଗବେଷକ, ମନୋବିଜ୍ଞାନୀ, ଚିତ୍ରକର, ନାଟ୍ୟକାର, ଅଭିନେତା, ଅନୁବାଦକ ଓ ସମାଲୋଚକ । ଜୀବନ ପିତା ଶ୍ରୀଧର ଦାସ ଓ ମାତା ଇନ୍ଦୁଦେବୀଙ୍କ ତୃତୀୟ ସନ୍ତାନ ଭାବରେ ଜଗନ୍ନାଥ ୧୯୩୬ ଅପ୍ରେଲ ୨୬ରେ ପୁରୀଠାରେ ଜନ୍ମ ଲାଭ କରିଥିଲେ । ସେ କଟକର ମିସନ ସ୍କୁଲ ଓ ରେଭେନ୍ସା କଲେଜରେ ପଢ଼ା ସାରି ଆଲ୍ହାବାଦ ବିଶ୍ୱବିଦ୍ୟାଳୟରୁ ରାଜନୀତି ବିଜ୍ଞାନରେ ସ୍ନାତକୋତ୍ତର ଡିଗ୍ରି ହାସଲ କରିଥିଲେ ଓ ସେଠାରେ କିଛି କାଳ ପଢ଼ାଇଥିଲେ । ୧୯୫୮ମସିହାରେ, ସେ ଭାରତୀୟ ପ୍ରଶାସନିକ ସେବାରେ ଯୋଗ ଦେଇଥିଲେ । ସାହିତ୍ୟ ସାଧନା ଓ ଗବେଷଣା ପାଇଁ, ସେ ୧୯୮୪ମସିହାରେ ପ୍ରଶାସନିକ ସେବାକୁ ପରିତ୍ୟାଗ କରିଥିଲେ । ୧୯୭୩ମସିହାରୁ ଦିଲ୍ଲୀରେ ଅବସ୍ଥାନ କରୁଥିବା ଜେ.ପି, ଦିଲ୍ଲୀରେ ରହୁଥିବା ଓଡ଼ିଆମାନଙ୍କ ପାଇଁ ମୁରବୀ ଭଳି କାର୍ଯ୍ୟକରି ଆସୁଛନ୍ତି । ସାହିତ୍ୟରଚନା ପ୍ରାକ ରଚନା କିଶୋର କାଳରେ ଜଗନ୍ନାଥ ଲେଖାଲେଖି ଆରମ୍ଭ କରିଥିଲେ । ୧୯୫୧ରେ ସେ  "ସ୍ତବକ"  ନାମରେ ଏକ କବିତା ସଙ୍କଳନ ପ୍ରକାଶ କରିଥିଲେ । ଓଡ଼ିଆ ପତ୍ରିକା ଡଗର, ଝଙ୍କାର, ଆସନ୍ତାକାଲି ଆଦିରେ ତାଙ୍କର ଲେଖା ନିୟମିତ ପ୍ରକାଶିତ ହେଉଥିଲା । ମନୋଜ ଦାସଙ୍କ ସହ ସେ ଛାତ୍ର ଫେଡେରେସନ ଅଫ ଇଣ୍ଡିଆର ଏକ ଜର୍ଣ୍ଣାଲ  "ଆଗାମୀ" ର ସମ୍ପାଦନା କରୁଥିଲେ । ୧୯୬୦ ମସିହାରେ ସେ ଦୁଇଟି ନାଟକ ଲେଖିଥିଲେ । ୧୯୭୦ ମସିହାରେ ସେ ନିଜର ଚିତ୍ରସମୂହ ଏକ ପ୍ରଦର୍ଶନୀ ମାଧ୍ୟମରେ ପ୍ରଦର୍ଶନ କରାଇଥିଲେ । ୧୯୭୯ରେ ମିଳିଥିବା  "ହୋମି ଭାବା ବୃତ୍ତି" ଦ୍ୱାରା ସେ ପଟ୍ଟଚିତ୍ର ଉପରେ ରିସର୍ଚ୍ଚ କରିବାର ସୁଯୋଗ ପାଇଥିଲେ, ଯାହା ପରବର୍ତ୍ତୀ ସମୟରେ  "ପୁରୀ ପେଣ୍ଟିଙ୍ଗସ"  ନାମରେ ପ୍ରକାଶ ପାଇଥିଲା ।
ଖୋୱାଇ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ତ୍ରିପୁରାର ୱେସ୍ତ୍ ତ୍ରିପୁର ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଖୋୱାଇ ସହରର ମୋଟ ଜନସଂଖ୍ୟା ୧୭୬୨୧ ଅଟେ । ସେଥି ମଧ୍ୟରୁ ୫୦.୬୦% ଜଣ ପରୁଷ ହୋଇଥିବା ବେଳେ ୪୯.୪୦% ଜଣ ନାରୀ ଅଟନ୍ତି । ଖୋୱାଇର ସାକ୍ଷରତା ହାର ୮୬.୩୨% ଅଟେ । ଏହା ଜାତୀୟ ହାରଠାରୁ ୨୧.୪୮% ପ୍ରତିଶତ କମ ଅଟେ । ସେଥିରୁ ୪୪.୪୪% ପ୍ରତିଶତ ପୁରୁଷ ଓ ୪୧.୮୯% ନାରୀ ଅଟନ୍ତି । ୯.୦୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ, କୋକବୋରୋକ ଖୋୱାଇର ସରକାରୀ ଭାଷା ଅଟେ ।
ତାରକେଶ୍ୱର ଏକ ଭାରତୀୟ ପୌରପାଳିକା   ଅଟେ । ଏହା ପଶ୍ଚିମବଙ୍ଗର ହୁଗ୍ଲି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ତାରକେଶ୍ୱର ୨୨.୮୮୬୧ ଉତ୍ତର ଅକ୍ଷାଂଶ ଓ ୮୮.୦୧୩୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୫୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ତାରକେଶ୍ୱର ସହରର ମୋଟ ଜନସଂଖ୍ୟା ୨୮୧୭୮ ଅଟେ । ସେଥି ମଧ୍ୟରୁ ୫୩.୧୮% ଜଣ ପରୁଷ ହୋଇଥିବା ବେଳେ ୪୬.୮୨% ଜଣ ନାରୀ ଅଟନ୍ତି । ତାରକେଶ୍ୱରର ସାକ୍ଷରତା ହାର ୭୨.୧୭% ଅଟେ । ଏହା ଜାତୀୟ ହାରଠାରୁ -୭.୩୩% ପ୍ରତିଶତ କମ ଅଟେ । ସେଥିରୁ ୪୧.୪୫% ପ୍ରତିଶତ ପୁରୁଷ ଓ ୩୦.୭୧% ନାରୀ ଅଟନ୍ତି । ୧୦.୩୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ ତାରକେଶ୍ୱରର ସରକାରୀ ଭାଷା ଅଟେ ।
ମହିଳା ଯୌନାଙ୍ଗ ଛେଦନ  ଇଂରାଜୀରେ ବା ଏଫ.ଜି.ଏ‌ମ୍  , ଅନ୍ୟ ନାମ ମହିଳା ଯୌନାଙ୍ଗ କର୍ତ୍ତନ  (ଇଂରାଜୀରେ ) ଓ ମହିଳା ସୁନ୍ନତ୍  (ଇଂରାଜୀରେ ), ବିଶ୍ୱ ସ୍ୱାସ୍ଥ୍ୟ ସଂଗଠନ ଅର୍ପିତ ସଂଜ୍ଞା ଅନୁସାରେ ସମସ୍ତ ପ୍ରଣାଳୀ ଯେଉଁଥିରେ ଯୌନାଙ୍ଗକୁ ଅଣ‌ଡାକ୍ତରୀ କାରଣ ଯୋଗୁ ଆଂଶିକ ବା ସମ୍ପୁର୍ଣ୍ଣ ବ‌ହିଷ୍କାର କରାଯାଏ ବା ଆଘାତ ଦିଆଯାଏ  । ଆଫ୍ରିକାର ୨୭ଟି ଦେଶର ଓ ଏସିଆ, ମଧ୍ୟ ପୂର୍ବ ତ‌ଥା କେତେକ ଦେଶାନ୍ତରୀ ଲୋକଙ୍କର ଅନେକ ସମ୍ପ୍ରଦାୟ ଏହାକୁ ସାଂସ୍କୃତିକ ପ୍ରଥା ହିସାବରେ ପାଳନ କରନ୍ତି । ଜନ୍ମର କିଛି ଦିନ ପରଠାରୁ ଆରମ୍ଭ କରି ପୁଷ୍ପବତୀ ହେବା ପର୍ଯ୍ୟନ୍ତ ଏହି ପ୍ରଥା ଅନୁସରଣ କରାଯାଏ, ଅର୍ଦ୍ଧେକ ଜଣାଶୁଣା ଦେଶମାନଙ୍କର ଅଧିକାଂଶ ଝିଅ ୫ ବର୍ଷ ବୟସ ପୂର୍ବରୁ ଏହି ପ୍ରଥାର ଶିକାର ହୁଅନ୍ତି । ଏହି ପ୍ରଥାରେ ବିଭିନ୍ନ ଗୋଷ୍ଠି ଏକ ବା ଏକାଧିକ ପଦ୍ଧତି ଅବଲମ୍ବନ କରନ୍ତି । ବିଭିନ୍ନ ପ୍ରଥା: ଆଂଶିକ ବା ସମ୍ପୁର୍ଣ୍ଣ ଭଗାଙ୍କୁର   ଓ ତାହାର ଘୋଡ଼ଣି ଛେଦନ; ଆଂଶିକ ବା ସମ୍ପୁର୍ଣ୍ଣ ଭଗାଙ୍କୁର ଓ ଅନ୍ତଃ ଭଗୋଷ୍ଠ; ଅତ୍ୟନ୍ତ ଅମାନୁଷିକ ସମୁଦାୟ ଯୌନାଙ୍ଗ କାଢ଼ିଦେଇ ଯୋନିପଥ   ବନ୍ଦ କରିଦିଆଯାଏ । ଶେଷୋକ୍ତ ପଦ୍ଧତିରେ ଛୋଟ ଗର୍ତ୍ତ ରଖାଯାଏ ପରିସ୍ରା ଓ ମାସିକ ଋତୁସ୍ରାବ ଯିବା ନିମନ୍ତେ ଓ ଏହାକୁ ଯୌନ ସଙ୍ଗମ ଓ ସନ୍ତାନ ଜନ୍ମ ନିମନ୍ତେ ଖୋଲାଯାଏ । ଏହି ପଦ୍ଧତି ପରେ ସଂକ୍ରମଣ, କ୍ରନିକ ଯନ୍ତ୍ରଣା, ସିସ୍ଟ, ଗର୍ଭ ଅକ୍ଷମତା, ଛୁଆ ଜନ୍ମ ସମୟରେ ଅସୁବିଧା ଓ ସାଂଘାତିକ ରକ୍ତପାତ ହେବା ସମ୍ଭାବନା ଥାଏ । ଲିଙ୍ଗ ଅସମଞ୍ଜତା, ମହିଳାଙ୍କର ଯୌନତାକୁ ନିୟନ୍ତ୍ରଣ କରିବା ପ୍ରଚେଷ୍ଟା, ଓ ପବିତ୍ରତା, ସଞ୍ଜମତା ଓ ବାହ୍ୟ ସୌନ୍ଦର୍ଯ୍ୟ ବଜାୟ ରଖିବା ନିମନ୍ତେ ଏହି ପ୍ରଥା ଭାବନା ମୂଳରେ ଅଛି । ଏହି ପ୍ରଥା ମହିଳା ମାନଙ୍କଦ୍ୱାରା ଆରମ୍ଭ ଓ ଗତିଶୀଳ ହୁଏ ଯେଉଁମାନେ ଏହାକୁ ଗୌରବ ବୋଲି ଭାବନ୍ତି ଓ ଏହା ନ କଲେ ପରବର୍ତ୍ତୀ ପିଢ଼ିର ଝିଅମାନେ ସାମାଜିକ ବ‌ହିଷ୍କାରର ଶୀକାର ହେବା ସମ୍ଭାବନା ରହେ । ୧୩୦ ନିୟୁତରୁ ଅଧିକ ମହିଳା ଓ ଝିଅମାନେ ୨୯ଟି ଦେଶରେ ଏହା ଅନୁଭବ କରୁଛନ୍ତି । ଡିଜିବାଉଟି, ଏରିଟ୍ରିଆ, ସୋମାଲିଆ ଓ ସୁଦାନ ଦେଶମାନଙ୍କରେ ୮ ନିୟୁତ ମହିଳା ଯୋନିବନ୍ଦ ପ୍ରଥାର ଶୀକାର ହୋଇଛନ୍ତି । ଏହି ପ୍ରଥା ଚାଲୁଥିବା ଅଧିକାଂଶ ଦେଶମାନଙ୍କରେ ଏଫ.ଜି.ଏମ୍. ପ୍ରଥାକୁ କାନୁନ ବଳରେ ବେନିୟମ ବା ବନ୍ଦ କରିଦିଆଯାଇଛି କିନ୍ତୁ ଏହି ନିୟମ ବଳବତ୍ତର ହୋଇପାରୁ ନାହିଁ । ୧୯୭୦ ମସିହାଠାରୁ ଏହି ପ୍ରଥାକୁ ପରିତ୍ୟାଗ କରିବାକୁ ଲୋକଙ୍କୁ ବୁଝେଇ କୁହାଯାଉଛି ଓ ୟୁନାଇଟେଡ ନେସନ୍‌ସ ଜେନେରାଲ ଆସେମ୍ବ୍ଲି ଏହାକୁ ମାନବିକ ଅଧିକାର ପରିପନ୍ଥି ଭାବେ ବିଚାର କରିଛି । ବିରୋଧୀମାନେ ମଧ୍ୟ ସମାଲୋଚନା ବିହୀନ ନୁହ‌ନ୍ତି ବିଶେଷତଃ ନୃତ‌ତ୍ତ୍ୱବିଦ୍‌ମାନେ । ଏରିକ୍ ସିଲ୍‌ଭର୍‌ମ୍ୟାନ୍ ଲେଖିଛନ୍ତି ଯେ ଏଫ.ଜି.ଏମ୍. ପ୍ରଥା ନୃତ‌ତ୍ତ୍ୱବିଦ୍‌ମାନଙ୍କର କେନ୍ଦ୍ରୀୟ ବିଷୟ, ଯେଉଁଥିରେ ସାଂସ୍କୃତିକ ଆପେକ୍ଷିକତା, ସ‌ହ‌ନଶୀଳତା ଓ ମାନବିକା ଅଧିକାର ଉପରେ ପ୍ରଶ୍ନବାଚୀ ଚିହ୍ନ ଅଛି ।
ରିଜାଟ୍ରିପ୍ଟାନ  (ଇଂରାଜୀ ଭାଷାରେ , ଏକ ବିକ୍ରୟ ନାମ ମାକ୍ସାଲ୍ଟ/ ) ଏକ ଔଷଧ ଯାହା ଅଧକପାଳି ରୋଗର ଚିକିତ୍ସାରେ ଦିଆଯାଏ  । ଅଧକପାଳି ରୋଗ ଆରମ୍ଭ ହେବା ସଙ୍ଗେ ସଙ୍ଗେ ଏହା ଦିଆଯିବା ଉଚିତ । ଏହା ପାଟିରେ ଦିଆଯାଏ । ରିଜାଟ୍ରିପ୍ଟାନର ସାଧାରଣ ପ୍ରତିକ୍ରିୟାରେ ଛାତି ଯନ୍ତ୍ରଣା  , ମୁଣ୍ଡ ଓଜନିଆ, ଶୁଷ୍କ ପାଟି ଓ ଝିମ୍ ଝିମ୍ ଅନୁଭବ ହୋଇପାରେ । ଅନ୍ୟାନ୍ୟ ପ୍ରତିକ୍ରିୟା ମଧ୍ୟରେ ହୃଦ୍‌ଘାତ, ଷ୍ଟ୍ରୋକ, ଉଚ୍ଚ ରକ୍ତଚାପ, ସେରୋଟୋନିନ ସିଣ୍ଡ୍ରୋମ ଓ ଆନାଫାଇଲାକ୍‌ସିସ ହୋଇପାରେ । ଅତ୍ୟଧିକ ଔଷଧ ସେବନ କଲେ ଔଷଧ ଅତ୍ୟଧିକ ସେବନ ମୁଣ୍ଡବିନ୍ଧା   ହୋଇପାରେ । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହି ଔଷଧ ଦେବାକୁ ମନା କରାଯାଏ । ଏହା ଏକ ଟ୍ରିପ୍ଟାନ   ଶ୍ରେଣୀର ଔଷଧୋ ୫-ଏଚଟି୧ ରିସେପ୍ଟରକୁ  (5- 1 ) ସକ୍ରିୟ କରି କାର୍ଯ୍ୟକ୍ଷମ ହୁଏ  । ରିଜାଟ୍ରିପ୍ଟାନ ସନ ୧୯୯୧ରେ ପେଟେଣ୍ଟ ହେବା ପରେ ସନ ୧୯୯୮ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ   ଏନଏଚଏସକୁ   ଏହାର ଏକ ଡୋଜ ପିଛା ପ୍ରାୟ ୩.୧୦ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧ ବାବଦରେ ପ୍ରାୟ ୦.୭୩ ଆମେରିକୀୟ ଡଲାର ଖର୍ଚ୍ଚ ହୁଏ । ସନ ୨୦୧୬ରେ ଏହାର ୨ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାର ୨୩୨ ତମ ସ୍ଥାନରେ ଥଲା ।
ଆବାଲୋପାରାଟାଇଡ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଟାଇମଲୋସ୍, ଏକ ଔଷଧ ଯାହା ଋଉତୁବନ୍ଦ ପରବର୍ତ୍ତୀ ଓଷ୍ଟିଓପୋରୋସିସ ରୋଗର ଚିକିତ୍ସା ପାଇଁ ବ୍ୟବ‌ହୃତ ହୁଏ । ଅଧିକ ସଙ୍କଟରେ ଥିବା ରୋଗୀର ହାଡ଼ ଭଙ୍ଗା ଆଶଙ୍କା ଏହି ଔଷଧ ୫.୯%ରୁ ୩.୩%କୁ ହ୍ରାସ କରିପାରେ । ଏହାକୁ ଦୁଇ ବର୍ଷରୁ ଅଧିକ ସମୟ ଧରି ବ୍ୟବହାର କରିବା ଉଚିତ୍ ନୁହେଁ । ଏହା ଚର୍ମ ତଳେ ଏକ ଇଞ୍ଜେକ୍ସନ୍ ଭାବରେ ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଦୃତ ହୃତ୍‌ପିଣ୍ଡ ଗତି, ମୁଣ୍ଡ ହାଲୁକା ଲାଗିବା, ବାନ୍ତି, ମୁଣ୍ଡବିନ୍ଧା, ଥକାପଣ ଏବଂ ଉପର ପେଟ ଯନ୍ତ୍ରଣା ହୋଇପାରେ । ଅନ୍ୟାନ୍ୟ ସମ୍ଭାବ୍ୟ ସଙ୍କଟ ମଧ୍ୟରେ ଅଷ୍ଟିଓସାର୍କୋମା, ଉଚ୍ଚ ରକ୍ତ କ୍ୟାଲସିୟମ୍, ଠିଆ ହେବା ସହିତ ନିମ୍ନ ରକ୍ତଚାପ ଏବଂ ଇଞ୍ଜେକ୍ସନ୍ ସ୍ଥାନରେ ଯନ୍ତ୍ରଣା ହେବାର ଆଶଙ୍କା ରହିଛି । ଏହା ଏକଏଡ ହରମୋନ ସମ୍ବନ୍ଧୀୟ ପୁଷ୍ଟିସାର ଆନାଲଗ   ଯାହା ହାଡ଼ର ବୃଦ୍ଧିକୁ ପ୍ରୋତ୍ସାହିତ କରି କାର୍ଯ୍ୟକ୍ଷମ ହୁଏ । ୨୦୧୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଆବାଲୋପାରାଟାଇଡ୍ ଅନୁମୋଦିତ ହୋଇଥିଲା। ୟୁରୋପରେ ଏହାର ମାନ ନିରୁପଣ ସଠିକ ନ ଥିବା ଯୋଗୁ ଅନୁମୋଦନ କରାଯାଇନଥିଲା । ୨୦୧୮ ସୁଦ୍ଧା ଯୁକ୍ତରାଷ୍ଟ୍ରରେ ଏହାର ମାସିକ ଖର୍ଚ୍ଚ ପ୍ରାୟ ୧୮୦୦ ଡଲାର୍ ଥିଲା । ୨୦୧୯ ସୁଦ୍ଧା ଏହାର ପ୍ରଭାବ କମ୍ ଦାମୀ ବାଇଫସଫୋନେଟ ସହିତ କିପରି ତୁଳନା କରାଯାଏ ତାହା ଅସ୍ପଷ୍ଟ ।
ତେଲୁଗୁ, ଭାରତୀୟ ରାଜ୍ୟ ଆନ୍ଧ୍ରପ୍ରଦେଶ ଓ ତେଲେଙ୍ଗାନାର ବାସିନ୍ଦାମାନଙ୍କର ଏକ ଦ୍ରାବିଡ଼ ଭାଷା ଅଟେ, ଯେଉଁଠାରେ ଏହା ସରକାରୀ ଭାଷା ମଧ୍ୟ ଅଟେ । ପାଖାପାଖି ୯୬ ନିୟୁତ ଲୋକ  (୨୦୨୨ ମସିହା ପର୍ଯ୍ୟନ୍ତ)ଙ୍କଦ୍ୱାରା କହୁଥିବା ତେଲୁଗୁ ଭାଷା ପରିବାରର ସର୍ବାଧିକ କଥିତ ସଦସ୍ୟ ଏବଂ ଭାରତୀୟ ଗଣତନ୍ତ୍ରର ୨୨ଟି ଅନୁସୂଚିତ ଭାଷା ମଧ୍ୟରୁ ଅନ୍ୟତମ  । ହିନ୍ଦୀ ଓ ବଙ୍ଗଳା ବ୍ୟତୀତ ଏକାଧିକ ଭାରତୀୟ ରାଜ୍ୟରେ ପ୍ରାଥମିକ ସରକାରୀ ମାନ୍ୟତା ପାଇଥିବା ଅଳ୍ପ କେତେକ ଭାଷା ମଧ୍ୟରୁ ଏହା ଅନ୍ୟତମ । ତେଲୁଗୁ ଭାରତ ସରକାରଙ୍କଦ୍ୱାରା ଶାସ୍ତ୍ରୀୟ ଭାଷା ଭାବରେ ମନୋନୀତ ଛଅଟି ଭାଷା ମଧ୍ୟରୁ ଅନ୍ୟତମ । ଏହା ପୃଥିବୀର ୧୪ତମ ସର୍ବାଧିକ କଥିତ ମାତୃଭାଷା ଅଟେ । ଆଧୁନିକ ମାନକ ତେଲୁଗୁ ଉପକୂଳ ଆନ୍ଧ୍ରର କ୍ରିଷ୍ଣା-ଗୋଦାବରୀ ତ୍ରିକୋଣଭୂମୀ ଅଞ୍ଚଳର ଉପଭାଷା ଉପରେ ଆଧାରିତ । ତେଲୁଗୁ ଭାଷା କର୍ଣ୍ଣାଟକ, ତାମିଲନାଡୁ, ମହାରାଷ୍ଟ୍ର, ଛତିଶଗଡ଼ ଏବଂ କେନ୍ଦ୍ର ଶାସିତ ଅଞ୍ଚଳ ପୁଡୁଚେରୀ ଏବଂ ଆଣ୍ଡାମାନ ଓ ନିକୋବର ଦ୍ୱୀପପୁଞ୍ଜରେ ମଧ୍ୟ କହାଯାଏ । ଯୁକ୍ତରାଷ୍ଟ୍ର ଆମେରିକା, ଅଷ୍ଟ୍ରେଲିଆ, ମାଲେସିଆ, ମରିସସ, ୟୁଏଇ, ସାଉଦି ଆରବ ଏବଂ ଅନ୍ୟାନ୍ୟ ଦେଶରେ ଥିବା ତେଲୁଗୁ ପ୍ରବାସୀମାନେ ମଧ୍ୟ ଏହି ଭାଷା କହୁଛନ୍ତି । ଯୁକ୍ତରାଷ୍ଟ୍ର ଆମେରିକାରେ ତେଲୁଗୁ ଭାଷା ଦ୍ରୁତ ଗତିରେ ବୃଦ୍ଧି ପାଉଥିବା ଭାଷା ଅଟେ । ଏହା ଦକ୍ଷିଣ ଆଫ୍ରିକାର ଏକ ସଂରକ୍ଷିତ ଭାଷା ଏବଂ କ୍ୱାଜୁଲୁ-ନାଟାଲ ପ୍ରଦେଶର ବିଦ୍ୟାଳୟଗୁଡ଼ିକରେ ଏକ ବିକଳ୍ପ ତୃତୀୟ ଭାଷା ଭାବରେ ପ୍ରଦାନ କରାଯାଏ । ମିଖାଇଲ୍ ଏସ୍ ଆଣ୍ଡ୍ରୋନୋଭଙ୍କ ଅନୁଯାୟୀ, ଖ୍ରୀଷ୍ଟପୂର୍ବ ୧୦ ବେଳକୁ ତେଲୁଗୁ ପ୍ରୋଟୋ-ଦ୍ରାବିଡ଼ ଭାଷାରୁ ଅଲଗା ହୋଇଥିଲା। ତେଲୁଗୁ ଶବ୍ଦ ଥିବା ପ୍ରାରମ୍ଭିକ ଶିଳାଲେଖ ଗୁଡ଼ିକ ଖ୍ରୀଷ୍ଟପୂର୍ବ ୪୦୦ ମସିହାରେ ଆନ୍ଧ୍ରପ୍ରଦେଶର ଭଟ୍ଟିପ୍ରୋଲୁଠାରେ ଅବସ୍ଥିତ । ସମ୍ରାଟ ଅଶୋକ  (ଖ୍ରୀଷ୍ଟପୂର୍ବ ୨୫୭), ସାତବାହନ ଓ ବିଷ୍ଣୁକୁଣ୍ଡିନାସଙ୍କ ଶିଳାଲେଖରେ ମଧ୍ୟ ତେଲୁଗୁ ଶବ୍ଦ ଦେଖିବାକୁ ମିଳିଥିଲା  । ପୁରୁଣା ତେଲୁଗୁ ଲିପିରେ ଥିବା ଶିଳାଲେଖ ଇଣ୍ଡୋନେସିଆ ଓ ମିଆଁମାରଠାରୁ ବହୁ ଦୂରରେ ମିଳିଥିଲା । ତେଲୁଗୁ ଦକ୍ଷିଣ ଭାରତର ବିଭିନ୍ନ ରାଜବଂଶ ଯଥା କାକଟିଆ, ବିଜୟନଗର ସାମ୍ରାଜ୍ୟ, ପୂର୍ବ ଚାଲୁକ୍ୟ, ପୂର୍ବ ଗଙ୍ଗା, କୁତୁବ ସାହି, ମଦୁରାଇ ନାୟକ, ତଞ୍ଜାଭୁର ନାୟକମାନଙ୍କର ଅଦାଲତଭାଷା ଥିଲା । ତାମିଲନାଡୁର ତଞ୍ଜାଭୁର ମରାଠାଙ୍କ ଭଳି ଅଣ-ତେଲୁଗୁ ରାଜବଂଶମାନେ ମଧ୍ୟ ତେଲୁଗୁକୁ ନିଜ ମାତୃଭୂମି ବାହାରେ ଅମଲାତନ୍ତ୍ରର ଭାଷା ଭାବରେ ଆନୁଷ୍ଠାନିକ ଭାବରେ ବ୍ୟବହାର କରୁଥିଲେ । ତେଲୁଗୁର ଏକ ହଜାର ବର୍ଷରୁ ଅଧିକ ସମୟର ଏକ ଅଖଣ୍ଡ, ବିଶାଳ ଏବଂ ବିବିଧ ସାହିତ୍ୟ ପରମ୍ପରା ରହିଛି । ପାବୁଲୁରି ମଲ୍ଲାନାଙ୍କ ସାର ସାଙ୍ଗରାହା ଗଣିତାମୁ  (ଏକାଦଶ ଶତାବ୍ଦୀ) କୌଣସି ଦ୍ରାବିଡ଼ ଭାଷାରେ ଗଣିତ ଉପରେ ପ୍ରଥମ ବୈଜ୍ଞାନିକ ଗ୍ରନ୍ଥ ଅଟେ  । ଅତ୍ୟନ୍ତ ସ୍ମୃତି ଶକ୍ତି ଏବଂ ସାହିତ୍ୟ ଓ ପ୍ରୋସୋଡି ବିଷୟରେ ଗଭୀର ଜ୍ଞାନର ଆବଶ୍ୟକତା ଥିବା ଏକ ସାହିତ୍ୟ ପରିବେଷଣ  'ଅବଧାନ'  ପାଞ୍ଚ ଶତାବ୍ଦୀରୁ ଅଧିକ ସମୟ ଧରି ତେଲୁଗୁ କବିମାନଙ୍କ ମଧ୍ୟରେ ବିଶେଷ ଭାବରେ ଚାଷ କରାଯାଉଥିଲା । ତେଲୁଗୁ ଭାଷାରେ ପ୍ରାୟ ୧୦,୦୦୦ ପ୍ରାକ୍-ଉପନିବେଶିକ ଶିଳାଲେଖ ରହିଛି । ପ୍ରାକ୍ ଔପନିବେଶିକ ଯୁଗରେ ତେଲୁଗୁ ସମଗ୍ର ଦକ୍ଷିଣ ଭାରତରେ ଉଚ୍ଚ ସଂସ୍କୃତିର ଭାଷା ପାଲଟିଥିଲା । ବିଜୟା ରାମାସ୍ୱାମୀ ଏହାକୁ ପ୍ରାୟ ସମାନ ଯୁଗରେ ଆଧୁନିକ ୟୁରୋପର ସାଂସ୍କୃତିକ ଭାଷା ଭାବରେ ଫ୍ରାନ୍ସର ଅତ୍ୟଧିକ ଆଧିପତ୍ୟ ସହିତ ତୁଳନା କରିଥିଲେ । ଭାରତୀୟ ଶାସ୍ତ୍ରୀୟ ସଙ୍ଗୀତର ଦୁଇଟି ମୁଖ୍ୟ ଉପଧାରା ମଧ୍ୟରୁ ଗୋଟିଏ କର୍ଣ୍ଣାଟକ ସଙ୍ଗୀତର ବିକାଶରେ ତେଲୁଗୁ ପ୍ରାଧାନ୍ୟ ଲାଭ କରିଥାଏ ଏବଂ କର୍ଣ୍ଣାଟକ ପରମ୍ପରା ଉପରେ ଧ୍ୟାନ ଦେଇ ସଙ୍ଗୀତ ମହାବିଦ୍ୟାଳୟରେ ବ୍ୟାପକ ଭାବରେ ଶିକ୍ଷା ଦିଆଯାଏ । ଶତାବ୍ଦୀ ଧରି ବିଭିନ୍ନ ଅଣ-ତେଲୁଗୁ ଲୋକମାନେ ତେଲୁଗୁ ଭାଷଣର ପ୍ରାକୃତିକ ସଙ୍ଗୀତତା ଉପରେ ମନ୍ତବ୍ୟ ଦେଇ ଏହାକୁ ଏକ ମଧୁର ଏବଂ ଆକର୍ଷଣୀୟ ଭାଷା ଭାବରେ ଉଲ୍ଲେଖ କରିଛନ୍ତି ।
ଦର୍ଶନ ରଙ୍ଗନାଥନ  ୪ ଜୁନ ୧୯୪୧   ୪ ଜୁନ ୨୦୦୧  ଭାରତର ଜଣେ ଅର୍ଗାନିକ କେମିଷ୍ଟ  ଥିଲେ । ବାୟୋ ଅର୍ଗାନିକ କେମିଷ୍ଟରିର ପ୍ରୋଟିନ ଫୋଲଡିଙ୍ଗ   ବିଷୟରେ ଅଗ୍ରଣୀ କର୍ମ କରୁଥିଲେ । ସୁପର ମଲିକ୍ୟୁଲାର ଆସେମ୍ବ୍ଲି , ମାଲିକ୍ୟୁଲାର ଡିଜାଇନ , କେମିକାଳ ଷ୍ଟିମୁଲେସନ  ଇତ୍ୟାଦିର ମୂଳ ଜୈବିକ ପ୍ରକ୍ରିୟା ଓ ଶିନ୍ଥେସିସ ଅଫ ଫଙ୍କସନାଲ ହାଇବ୍ରୀଡ ପେପଟାଇଡସ  ଓ ସିନଥେସିସ ଅଫ ନାନୋଟ୍ୟୁବ  ଉପରେ କାମ କରିବା ନିମନ୍ତେ ସୁପରିଚିତା ଥିଲେ । ଜୀବନୀ ଜୁନ ୪ ତାରିଖ ୧୯୪୧ ମସିହାରେ ବିଦ୍ୟାବତୀ ମାର୍କାନ ଓ ଶାନ୍ତି ସ୍ୱରୂପଙ୍କ ଔରସରୁ ଦର୍ଶନ ରଙ୍ଗନାଥନ ଜନ୍ମ ଗ୍ରହଣ କରିଥିଲେ । ତାଙ୍କର ଶିକ୍ଷା ଦିଲ୍ଲୀରେ ହୋଇଥିଲା ଓ କେମିଷ୍ଟ୍ରିରେ ୧୯୬୭ ମସିହାରେ ଦିଲ୍ଲୀ ଯୁନିଭର୍ସିଟିରୁ ପି.ଏଚ.ଡି. ଲାଭ କରିଥିଲେ । ଦିଲ୍ଲୀର ମିରାଣ୍ଡା କଲେଜରେ ଲେକଚରର ରୂପେ ଯୋଗ ଦେଇ ସେ ଶେଷରେ କେମିଷ୍ଟ୍ରି ଡିପାର୍ଟମେଣ୍ଟ ମୂଖ୍ୟ ହୋଇଥିଲେ । ସେ ପ୍ରଫେସର ଡି.ଏଚ.ଆର. ବାର୍ଟନଙ୍କ ସହ ୟୁ.ଏସ.ରେ ପୋଷ୍ଟ ଡକ୍ଟରାଲ କାମ କରିଥିଲେ । ସେ ୧୯୭୦ ମସିହାରେ ଆଇ.ଆଇ.ଟି. କାନପୁରରେ ରିସର୍ଚ ଆରମ୍ଭ କରିଥିଲେ । ସେହି ବର୍ଷ ସେ ଏସ. ରଙ୍ଗନାଥନଙ୍କୁ ବିବାହ କରିଥିଲେ । ସ୍ୱାମୀଙ୍କ ସହ ମିଶି ଅନେକ ଗୁଡିଏ ପୁସ୍ତକ ଲେଖିଥିଲେ । ଚାଲେଞ୍ଜିଙ୍ଗ ପ୍ରୋବ୍ଲେମ୍ସ ଇନ ଅର୍ଗାନିକ ରିଆକ୍ସନ ମେକାନିଜ୍ମ  (୧୯୭୨), ଆର୍ଟ ଇନ ବାୟୋସିନ୍ଥେସିସ : ଦି ଶିନ୍ଥେଟିକ କେମିଷ୍ଟ ଚାଲେଞ୍ଜ  (୧୯୭୬), ଫର୍ଦର ଚାଲେଞ୍ଜିଙ୍ଗ ପ୍ରବ୍ଲେମ୍ସ ଇନ ଅର୍ଗାନିକ ରିଆକ୍ସନ ମେକାନିଜ୍ମ  (୧୯୮୦) ଲେଖିଥିଲେ ଓ କରେଣ୍ଟ ଅର୍ଗାନିକ କେମିଷ୍ଟ୍ରି ହାଇଲାଇଟସ ସିରିଜକୁ ଏଡିଟ କରିଥିଲେ  । ଆଇ.ଆଇ.ଟି. କାନପୁରରେ ସେ ଫେଲୋସିପ ସହ ଗବେଷଣା କଲେ । ସେ ଫ୍ୟାକଲ୍ଟି ମେମ୍ବର ହୋଇପାରିଲେ ନାହିଁ କାରଣ ତାଙ୍କର ସ୍ୱାମୀ ମେମ୍ବର ଥିଲେ ଯଦିଓ ସେ ଭଳି କିଛି ନିର୍ଦ୍ଦିଷ୍ଟ ନିୟମ ନ ଥିଲା । ସେ ୧୯୯୩ ମସିହାରେ ରିଜିଓନାଲ ରିସର୍ଚ ଲାବୋରେଟୋରୀ, ତ୍ରିବାନ୍ଦରାମରେ କାମ ଆରମ୍ଭ କରିଥିଲେ ଓ ଆଇ.ଆଇ.ସି.ଟି. ହାଇଦରାବାଦରେ ସେ ଡେପୁଟି ଡାଇରେକ୍ଟର ହେଲେ । ଏହି ସମୟ ମଧ୍ୟରେ ଇସାବେଲା କାର୍ଲେଙ୍କ ସହ ୟୁ.ଏସ.ନାଭାଲ ରିସର୍ଚ ଲାବୋରେଟରୀରେ କାମ କରିଥିଲେ । ତାଙ୍କର ସ୍ତନ କର୍କଟ ରୋଗ ହେବା ନିର୍ଣ୍ଣୟ ୧୯୯୭ ମସିହାରେ ହୋଇଥିଲା ଓ ୬୦ ତମ ଜନ୍ମ ଦିବସରେ ସେ ଦେହ ତ୍ୟାଗ କରିଥିଲେ । ତାଙ୍କ ସ୍ୱାମୀଙ୍କଦ୍ୱାରା ଦୁଇ ବାର୍ଷିକ ପ୍ରଫେସର ଦର୍ଶନ ରଙ୍ଗନାଥନ ମେମୋରିଆଲ ପୁରସ୍କାର ୨୦୦୧ ମସିହାରେ ଦେବା ଆରମ୍ଭ ହୋଇଥିଲା । ଏହା ଯେ କୌଣସି ମହିଳାଙ୍କଦ୍ୱାରା ବିଜ୍ଞାନ ଓ ଟେକନୋଲୋଜିରେ ଉଚ୍ଚ ଧରଣର କୃତି ନିମନ୍ତେ ଦିଆ ଯାଉଅଛି । କର୍ମ ରଙ୍ଗନାଥନଙ୍କର ବାୟୋକେମିକାଲ ପ୍ରସେସକୁ ଲାବୋରେଟରୀରେ ପୁନଃ ପ୍ରସ୍ତୁତ କରିବାରେ ପ୍ରବଳ ଆଗ୍ରହ ଥିଲା । ସେ ଏକ ପ୍ରୋଟୋକଲ   ତିଆରି କରିଥିଲେ ଯାହାଦ୍ୱାରା ଇମିଡାଜୋଲ୍   ଓ ହିସ୍ଟାମିନ୍   ସ୍ୱୟଂ ପ୍ରସ୍ତୁତ ହୋଇପାରିଲା । ୟୁରିଆ ଚକ୍ରର ଏକ କାର୍ମିକ ରୁପ ପ୍ରସ୍ତୁତ କରିଥିଲେ । ପ୍ରୋଟିନ ଡିଜାଇନ କରିବାରେ ସେ ସିଦ୍ଧ ହସ୍ତା ହୋଇଗଲେ । ସେଲ୍ଫ ଆସେମ୍ବିଙ୍ଗ ପେପ୍ଟାଇଡ ବ୍ୟବହାର କରିସେ ନାନୋ ସ୍ଟ୍ରକଚର ଡିଜାଇନ କରିଥିଲେ ।
ଅଦ୍ୱୈତ ଗଡ଼ନାୟକ  (ଜନ୍ମ ୨୪ ଅପ୍ରେଲ ୧୯୬୩) ଜାତୀୟ ଲଳିତ କଳା ଏକାଡେମୀ ପୁରସ୍କାରପ୍ରାପ୍ତ ଜଣେ ଓଡ଼ିଆ ଭାସ୍କର୍ଯ୍ୟ ଶିଳ୍ପୀ  । ସେ ବର୍ତ୍ତମାନ ନୂଆଦିଲ୍ଲୀସ୍ଥିତ ନ୍ୟାସନାଲ ଗ୍ୟାଲେରି ଅଫ ମର୍ଡ଼ର୍ଣ୍ଣ ଆର୍ଟର ମହାନିର୍ଦ୍ଦେଶକ ଭାବରେ କାର୍ଯ୍ୟରତ । ଏହି ପଦବି ଅଧିକାର କରିଥିବା ବ୍ୟକ୍ତିମାନଙ୍କୁ ମଧ୍ୟରୁ ସେ ସର୍ବକନିଷ୍ଠ ଓ ପ୍ରଥମ ଓଡ଼ିଆ । ଜୀବନୀ ଅଦ୍ୱୈତ, ଢେଙ୍କାନାଳ ଜିଲ୍ଲାର ନେଉଳପୋଇଠାରେ ଜନ୍ମଗ୍ରହଣ କରିଥିଲେ । ତାଙ୍କ ମା ତାଙ୍କୁ ନଦାଗଡ଼ ପଥର ବୋଲି ଡାକୁଥିଲେ । ଏହି ନଦାଗଡ଼ ପଥର ସମ୍ବୋଦନ ତାଙ୍କୁ ପଥର ଖୋଜିବା ଓ ଗଢିବାକୁ ପ୍ରେରିତ କରିଥିଲା । ସେ ଢେଙ୍କାନାଳର ବି.ବି. ହାଇସ୍କୁଲ, ଆଠଗଡ଼ ମହାବିଦ୍ୟାଳୟ ଓ ବିଭୂତି କାନୁନ୍‌ଗୋ ଚାରୁ ଓ କାରୁକଳା ମହାବିଦ୍ୟାଳୟରୁ ଶିକ୍ଷାଗ୍ରହଣ କରିଥିଲେ । ପରବର୍ତ୍ତୀ ସମୟରେ ଦିଲ୍ଲୀ ଓ ଲଣ୍ଡନରେ ଲଳିତ କଳାରେ ଅଧିକ ଶିକ୍ଷାଲାଭ କରିଛନ୍ତି । ୨୦୧୬ ମସିହା ନଭେମ୍ବର ମାସରେ ନ୍ୟାସନାଲ ଗ୍ୟାଲେରି ଅଫ ମର୍ଡ଼ର୍ଣ୍ଣ ଆର୍ଟର ମହାନିର୍ଦ୍ଦେଶକ ପଦବୀ ମଣ୍ଡନ କରିବା ପୂର୍ବରୁ ଗଡ଼ନାୟକ, ଭୁବନେଶ୍ୱରସ୍ଥିତ କିଟ୍ ବିଶ୍ୱବିଦ୍ୟାଳୟର ଭାସ୍କର୍ଯ୍ୟ ବିଭାଗର ନିର୍ଦ୍ଦେଶକ ଭାବରେ କାର୍ଯ୍ୟ କରୁଥିଲେ । ସେଠାରେ ସେ ଏକ ସ୍କଲପଚର ଉଦ୍ୟାନ ପ୍ରତିଷ୍ଠା କରିବାରେ ମଧ୍ୟ ସକ୍ଷମ ହୋଇଥିଲେ । ୨୦୧୪ମସିହାରେ ସେ ବିଜେପି ଓଡ଼ିଶା ଶାଖାର କଳା ଓ ସଂସ୍କୃତି ବିଭାଗର ଆବାହକ ଭାବରେ ମନୋନୀତ ମଧ୍ୟ ହୋଇଥିଲେ ।
ପ୍ରଯୁକ୍ତି ବିଦ୍ୟା ବା ଟେକ୍ନୋଲୋଜି ଶବ୍ଦଟି ପ୍ରାଚୀନ ଗ୍ରୀକ ଶବ୍ଦାଦ୍ୱୟ , "କଳା, କୌଶଳ, ହାତର ଚମତ୍କାରିତା" ; ଏବଂ , -  "ଅଧ୍ୟୟନ" ରୁ ଅସିଛି । ଏହା ବ୍ୟବହାରିକ ବିଜ୍ଞାନକୁ ସୁଚାଇଥାଏ । କୌଣସି ସମସ୍ୟାର ସମାଧାନ, ପୂର୍ବରୁ ପ୍ରଚଳିତ ସମାଧାନର ଉନ୍ନତି କିମ୍ବା ଜୀବନ ଧାରଣ ମାନରେ ଉନ୍ନତି ପାଇଁ କୌଣସି ଏକ ଯନ୍ତ୍ର, ଉପକରଣ, କଳା କିମ୍ବା କୌଶଳର ଗଠନ, ପରିବର୍ତ୍ତନ, ବ୍ୟବହାର ଓ ଜ୍ଞାନ ଆହରଣକୁ ଆମେ ପ୍ରଯୁକ୍ତି ବିଦ୍ୟା କହିଥାଉ ।
ଦିୱାନା, ୨୦୧୦ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ବିଜୟ କନ୍ଦୋଇ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ କାହାଣୀ ରଚନା କରିଥିଲେ । ରଣଜିତ ପଟ୍ଟନାୟକ ଏହି କଥାଚିତ୍ରଟିର ସଂଳାପ ଏବଂ ଚିତ୍ରନାଟ୍ୟ ରଚନା କରିଥିଲେ । ଅଶୋକ ପତି ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ମଳୟ ମିଶ୍ର ଏହି କଥାଚିତ୍ରଟିର ଗୀତ ରଚନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି ଏବଂ ବର୍ଷା ପ୍ରିୟଦର୍ଶିନୀ । ପପୁ ପମ ପମ, ମିହିର ଦାସ, ସମରେଶ ରାଉତରାୟ, ମୀନକେତନ, ଶକ୍ତି ବରାଳ, ଚୌଧୁରୀ ଜୟପ୍ରକାଶ ଦାସ, ସରୋଜ ଦାସ, ବିଜୟ ମହାନ୍ତି, ପିଣ୍ଟୁ ନନ୍ଦ, ଜୀବନ ପଣ୍ଡା, ରୁନୁ ପରିଜା, ପପି ସନ୍ତୁକ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ଅନୁଭବ ମହାନ୍ତି ବର୍ଷା ପ୍ରିୟଦର୍ଶିନୀ ପପୁ ପମ ପମ ମିହିର ଦାସ ସମରେଶ ରାଉତରାୟ ମୀନକେତନ ଶକ୍ତି ବରାଳ ଚୌଧୁରୀ ଜୟପ୍ରକାଶ ଦାସ ସରୋଜ ଦାସ ବିଜୟ ମହାନ୍ତି ପିଣ୍ଟୁ ନନ୍ଦ ଜୀବନ ପଣ୍ଡା ରୁନୁ ପରିଜା ପପି ସନ୍ତୁକ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର । ନିର୍ମଳ ନାୟକ, ଅରୁଣ ମନ୍ତ୍ରୀ, ବସନ୍ତରାଜ ସାମଲ ଆଦି ଗୀତିକାରମାନେ ଏହି କଥାଚିତ୍ରଟିରେ ଗୀତରଚନା କରିଥିଲେ । କ୍ରିଷ୍ଣା, ଇରା ମହାନ୍ତି, ଉଦିତ ନାରାୟଣ, ବିନୋଦ ରାଠୋଡ, ବାବୁଲ ସୁପ୍ରିଓ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଶତପୂରା ଏକ ଭାରତୀୟ ପର୍ବତ ଶ୍ରେଣୀ । ଏହା ପୂର୍ବ ଗୁଜରାଟ ରାଜ୍ୟରୁ ଆରମ୍ଭ ହେଇ ମହାରାଷ୍ଟ୍ର ସୀମା , ମଧ୍ୟପ୍ରଦେଶ ଓ ଛତିଶଗଦ ପର୍ଯ୍ୟନ୍ତ ବ୍ୟାପ୍ତ । ଏହା ଉତ୍ତରାଞ୍ଚଳର ବିନ୍ଦ୍ୟ ପର୍ବତମାଳା ସହ ସମାନ୍ତରାଳ ଭାବରେ ଯାଇଥାଏ । ଏହି ଦୁଇ ପାର୍ବତ୍ଯ ମାଲା ଭରତକୁ ଇଣ୍ଡୋ-ଗଙ୍ଗୀୟ ସମତାଳଭୂମି ଓ ଡେକାନ ମାଳଭୂମିରେ ବିଭକ୍ତ କରେ । ନର୍ମଦା ନଦୀ ଶତପୂରା ରେଞ୍ଜର ଉତ୍ତରାଞ୍ଚଳ ରୁ ବାହାରି ଆରବ ସାଗର ଯାଇ ପ୍ରବାହିତ ହେଇଥାଏ ।ତପ୍ତି ନଦୀ ଶତପୁରାର ପୂର୍ବ କେନ୍ଦ୍ର ଅଞ୍ଚଳରୁ ବାହାରି ସୁରାଟଠାରେ ଆରବ ସାଗରରେ ପତିତ ହୁଏ । ଦେକ୍କାକ୍ନ ମାଳଭୂମିର ଜଳ ଗୋଦାବରୀ ଓ ମହାନଦୀଦ୍ୱାରା ବାହିତ ହେଇ ବଙ୍ଗୋପସାଗରରେ ପତିତ ହୁଏ । ବ୍ୟୁପତ୍ତି ମୂଳ ସଂସ୍କୃତ ଶବ୍ଦ ଶତ ପୁରା ବା ଶହେ ପର୍ବତ ଅନୁସାରେ ଏହାର ନାମ ଶତ ପୁରା ରହିଲା । ଭୌଗୋଳିକ ସ୍ଥିତି ଏଠାରେ ପୂର୍ବାଞ୍ଚଳ ପଶ୍ଚିମାଞ୍ଚଳଠାରୁ ଅଧିକ ବର୍ଷାଜଳ ପାଏ । ଜୀବ ଓ ଉଦ୍ଭିଦ ଘଞ୍ଚ ଆରଣ୍ୟରେ ପରିପୂର୍ଣ ଏହି ଅଞ୍ଚଳରେ ବହୁବିଧ ଜୀବ ଜନ୍ତୁ ଓ ପକ୍ଷୀ ରହନ୍ତି । ଏହି ଅଞ୍ଚଳରେ କାହ୍ନା , ପେଚ , ଗୁଗାମାଳ , ଶତତ୍ପୁରା, ପଞ୍ଚମଢ଼ି ଜୈବ ଉଦ୍ୟାନ , ମେଲଘାଟ ବ୍ୟାଘ୍ର ରିଜର୍ଭ ବୋରୀ ରିଜର୍ଭ ଆରଣ୍ୟ ଆଦି ଅନେକ ସଂରକ୍ଷିତ ଅଞ୍ଚଳ ରହି ଏହାର ପ୍ରକୃତିକ ଜୈବ ସମ୍ପଦକୁ ସୁରକ୍ଷିତ ରଖିବାର ଉଦ୍ୟମ ହେଇଛି । ପର୍ଯ୍ୟଟନ ଏଠାରେ ଥିବା ଜାତୀୟ ଉଦ୍ୟାନ ଓ ବନ୍ୟା ଜନ୍ତୁ ଅଭୟାରଣ୍ୟକୁ ବହୁ ପର୍ଯ୍ୟଟକ ବର୍ଷ ସାରା ଆସିଥାନ୍ତି . ମଧ୍ୟ ପ୍ରଦେଶର ପଞ୍ଚମଢ଼ୀ ଏକ ପ୍ରସିଦ୍ଧ ଶୈଳ ନିବାସ । ଏହା ଟ୍ରେକିଙ୍ଗ ପାଇଁ ଏକ ଖୁବ ଆକର୍ଷଣୀୟ ସ୍ଥଳ । ଶତପୁରା ଜାତୀୟ ପାର୍କ ମଧ୍ୟ ପ୍ରଦେଶର ଏକ ସୁନ୍ଦର ପର୍ଯ୍ୟଟକ ସ୍ଥଳୀ । କାନହା ଜାତୀୟ ପାର୍କ ଏକ ସୁରକ୍ଷିତ ବନ୍ୟା ପ୍ରାଣୀ ଉଦ୍ୟାନ ସହ ଏକ ବ୍ୟାଘ୍ର ରିଜର୍ଭ । ଏଠାରେ ବହୁ ବୈଧ ଜୀବ ଜନ୍ତୁ ରହିଥାନ୍ତି । ବୋରୀ ବନ୍ୟା ପ୍ରାଣୀ ଅଭୟାରଣ୍ୟ ଭାରତର ସର୍ବ ପୁରାତନ ଅଭୟାରଣ୍ୟ । ଏହା 1865 ମସିହାରେ ସ୍ଥାପିତ ହେଇଥିଲା । ଏହା ତେବା ନଦୀ କୁଳରେ ଅବସ୍ଥିତ । ମଧ୍ୟ ପ୍ରଦେଶର ବାନ୍ଧବଗଡ ଜାତୀୟ ପାର୍କ ଅନ୍ଯତମ ଆକର୍ଷଣୀୟ ପର୍ଯ୍ୟଟକ ସ୍ଥଳୀ । ଅମରକଣ୍ଟକ ଏକ ସୁନ୍ଦର ପର୍ଯ୍ୟଟକ ସ୍ଥଳୀ ହେବା ସହ ତୀର୍ଥ ସ୍ଥଳୀ ଭାବରେ ମଧ୍ୟ ବିଖ୍ୟାତ । ଅନ୍ୟ ଏହି ପର୍ବତ ଶ୍ରେଣୀର ନାମ ଅନୁସାରେ ଭାରତୀୟ ନୌସେନାର ଜାହାଜ ର ନାମକରଣ ହେଇଛି । ରହଣି ସ୍ଥଳ ଏଠାରେ ମଧ୍ୟପ୍ରଦେଶ ଓ ମହାରାଷ୍ଟ୍ର ପର୍ଯ୍ୟଟନ ବିଭାଗ ତରଫରୁ ହୋଟେଲ ମାନ ଖୋଲା ଯାଇଛି ।
ମେହଦି ହାସନ ଖାନ  (ଜୁଲାଇ ୧୮, ୧୯୨୭ - ଜୁନ ୧୩, ୨୦୧୨) ଜଣେ ପାକିସ୍ତାନୀ ଗଜଲ ଗାୟକ ଥିଲେ  । ସେ  "କିଙ୍ଗ ଅଫ ଗଜଲ"   (ଗଜଲ ଜଗତର ରାଜା) ତଥା ଏକ ଜଣାଶୁଣା ପାକିସ୍ତାନୀ ପ୍ରଚ୍ଛଦପଟ୍ଟ ଗାୟକ ହିସାବରେ ସାରା ପୃଥିବୀରେ ସୁପ୍ରସିଦ୍ଧ ଥିଲେ । ତାଙ୍କୁ ପାକିସ୍ତାନ ସରକାରଙ୍କଦ୍ୱାରା  "ତମଘା-ଏ-ଇମତିୟାଜ"  ଏବଂ  " ହିଲାଲ-ଏ-ଇମତିୟାଜ"  ସମ୍ମାନରେ ସମ୍ମାନିତ କରାଯାଇଛି । ମେହଦି ହାସନଙ୍କ ମୃତ୍ୟୁ ଜୁନ ୧୩, ୨୦୧୨ରେ ପାକିସ୍ତାନର କରାଚୀସ୍ଥିତ ଏକ ବେସରକାରୀ ଡାକ୍ତରଖାନାରେ ହେଇଥିଲା ।
ରମେଶ ରାଉତ  (ଜନ୍ମ: ୧ ଅଗଷ୍ଟ ୧୯୭୦) ଜଣେ ଓଡ଼ିଆ ରାଜନୀତିଜ୍ଞ  । ରମେଶ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୨୦୦୯ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ ଆଠଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନ ପ୍ରାର୍ଥୀ ଭାବରେ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରମେଶ ରାଉତ ୧୯୭୦ ମସିହାର ଅଗଷ୍ଟ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଭାସ୍କର ଚନ୍ଦ୍ର ରାଉତ ଏବଂ ପତ୍ନୀଙ୍କ ନାମ ରାଜଶ୍ରୀ ରାଉତ । ରମେଶଙ୍କର ଶିକ୍ଷାଗତ ଯୋଗ୍ୟତା ମାଟ୍ରିକ୍‌ରୁ କମ । ରାଜନୈତିକ ଜୀବନ ରମେଶ ରାଉତ ଓଡ଼ିଶା ରାଜନୀତିରେ ସ୍ୱାଧୀନ ପ୍ରାର୍ଥୀ ଭାବରେ ଥରେ ନିର୍ବାଚନ ଲଢ଼ିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଭାବରେ ଥରେ କାର୍ଯ୍ୟ କରିଥିଲେ ।
ସାଇନା ନେହୱାଲ  (ଜନ୍ମ-୧୭ ମାର୍ଚ୍ଚ ୧୯୯୦) ଜଣେ ଭାରତୀୟ ମହିଳା ବ୍ୟାଡ଼ମିଟନ ଖେଳାଳୀ । ତାଙ୍କ ପିତାଙ୍କ ନାମ ଡ.ହରବୀର ସିଂହ ନେହୱାଲ ଓ ମାତାଙ୍କ ନାମ ଊଷା ନେହୱାଲ । ଉଭୟ ହରିଆଣାର ପୂର୍ବତନ ରାଜ୍ୟ ବ୍ୟାଡ଼ମିଟନ ଚାମ୍ପିଆନ ଥିଲେ। ସାଇନା ବ୍ୟାଡ଼ମିଟନକୁ ଆସିବାର ପ୍ରେରଣା ପିତାମାତାଙ୍କଠାରୁ ପାଇଥିଲେ। ୨୦୦୨ମସିହାରେ ସ୍ପୋର୍ଟସ ବ୍ରାଣ୍ଡ ୟୋନିକ୍ସ ପ୍ରାୟୟୋକ ହେବାପରେ ୨୦୦୪ ମସିହାରେ ବିପିସିଏଲ ସାଇନାଙ୍କୁ ଆର୍ଥିକ ସହାୟତା ଦେଇଥିଲେ। ପରେ ଅଲିମ୍ପିକ ଗୋଲ୍ଡ କ୍ୱେଷ୍ଟ ସହାୟତାରେ ସାଇନା ନିଜ ବ୍ୟାଡ଼ମିଟନ କ୍ୟ୍ୟାରିଅର ଆଗକୁ ବଢେଇଥିଲେ।ପ୍ରଥମେ ଖେଳାଳୀ ଭାବେ ଏସିଆନ ସାଟେଲାଇଟ ବ୍ୟାଡ଼ମିଟନ ଟୁର୍ଣ୍ଣାମେଣ୍ଟକୁ ଦୁଇଥର ଜିତି ସାଇନା ଲୋକଲୋଚନକୁ ଆସିଥିଲେ।ଘରୋଇ ସ୍ତରରେ ଷ୍ଟାରର ମାନ୍ୟତା ପାଇସାରିଥିବା ସାଇନା ଏହିଠାରୁ ଆନ୍ତର୍ଜାତିକ ସଫଳତା ପାଇଥିଲେ। ୨୦୦୬ରେ ଏକ ଫୋର ଷ୍ଟାର ଟୁର୍ଣ୍ଣାମେଣ୍ଟ ଜିତି ସେ ଚୀନ ଓ ଇଣ୍ଡୋନେସିଆ ଖେଳାଳୀଙ୍କ ପାଇଁ ବିପଦ ଭାବେ ଉଭା ହେଇଥିଲେ।୨୦୧୨ଲଣ୍ଡନ ଅଲିମ୍ପିକରେ ସାଇନା ନେହୱାଲ ପ୍ରଥମ ଭାରତୀୟ ମହିଳା ଭାବେ ବ୍ୟାଡ଼ମିଟନରେ ବ୍ରୋଞ୍ଜ ପଦକ ହାସଲ କରିଛନ୍ତି। ପ୍ରାଥମିକ ଜୀବନ ସାଇନା ହରିଆଣାର ହିସାର ଜିଲ୍ଲାର ଧିନ୍ଦାର ଗାଁରେ ଏକ ଜେଠ ପରିବାରରେ ଜନ୍ମ।ପିଲାବେଳେ ତାଙ୍କର ବ୍ୟାଡ଼ମିଟନ ପ୍ରତି ଆଗ୍ରହ ନଥିଲା। ବ୍ୟାଡ଼ମିଟନ ଖେଳରେ ଆଧିପତ୍ୟ ବିସ୍ତାର କରୁଥିବା ସାଇନା ତାଙ୍କ ଖେଳ ଜୀବନ କରାଟେରୁ ଆରମ୍ଭ କରିଥିଲେ। କିଛିଟା ସଫଳତା ସହ କରାଟେ ଭଳି ବିପଦଜ୍ଜନକ ଖେଳରେ ଏହି ହାଇଦ୍ରାବାଦୀ ତରୁଣୀ ବ୍ରାଉନ ବେଲ୍ଟ ହାସଲ କରିଥିଲେ।ତେବେ କୋଚଙ୍କ ଦୁଃସାହସିକ ନିର୍ଦ୍ଦେଶ ପାଇଁ ଶିଶୁ ସାଇନା କରାଟେ ଛାଡିବାର ନିଷ୍ପତ୍ତି କରିନେଇଥିଲେ। କୋଚ ପେଟ ଉପରେ ମୋଟରସାଇକଲ ଚଢାଇବାକୁ କହିବାପରେ ୮ ବର୍ଷୀୟା ସାଇନା କରାଟେ ଛାଡି ବ୍ୟାଡ଼ମିଟନକୁ ଓହ୍ଲାଇଥିଲେ। ସାଇନାଙ୍କ ପିଲାବେଳ ଚୌଧୁରୀ ଚରଣ ସିଂହ ହରିଆଣ କୃଷି ବିଶ୍ୱବିଦ୍ୟାଳୟରେ କ୍ୟାମ୍ପସରେ କଟିଥିଲା। ପିତା ଡ.ହରବୀର ସିଂହ ନେହୱାଲ ଏହି ବିଶ୍ୱବିଦ୍ୟାଳୟରେ ଚାକିରି କରିଥିଲେ। ହରବୀର ପରେ ହାଇଦ୍ରାବାଦ ଚାଲିଯିବ ସହ ସେଠାରେ ସ୍ଥାୟୀଭାବେ ରହିଥିଲେ। ସଫଳତା ଫିଲିପାଇନ୍ସ ଓପନରେ ୮୬ ତମ ସିଡ୍ ଭାବେ ଖେଳ ଆରମ୍ଭ କରି ବହୁ ସିଡେଡ୍ ଖେଳାଳୀଙ୍କୁ ହରାଇ ସାଇନା ଚାମ୍ପିଆନ ହେବା ଆନ୍ତର୍ଜାତୀୟ ସ୍ତରରେ ତାଙ୍କୁ ପ୍ରତିଷ୍ଠିତ କରାଇଥିଲା। ପରେ ପରେ ସେ ବହୁ ଆନ୍ତର୍ଜାତୀୟ ସଫଳାତା ପାଇ ଭାରତକୁ ବିଶ୍ୱ ବ୍ୟାଡ଼ମିଟନର ଶକ୍ତିଭାବେ ସ୍ଥାପିତ କରିଥିଲେ। ୨୦୦୩ରୁ ୨୦୧୨ ମସିହା ମଧ୍ୟରେ ସାଇନା ଆନ୍ତର୍ଜତୀୟ ସ୍ତରରେ ୧୮ ସ୍ୱର୍ଣ୍ଣ ପଦକ ଜିତି ସାରିଛନ୍ତି। ୨୦୧୧ ଏହି ସଫଳ ତାରକା ବିଶ୍ୱ ମାନ୍ୟତାର ଦ୍ୱିତୀୟ ସ୍ଥାନରେ ଥିବା ଚୀନର ୱ୍ଆଙ୍ଗ ସିଜିଆନଙ୍କୁ ହରାଇ ସୁଇସ୍ ଓପନ ଟାଇଟଲ ବଜାଇ ରଖିଥିଲେ। ୨୦୧୨ ଜୁଲାଇ ମାସରେ ଥାଇଲାଣ୍ଡ ଓପନ ଗ୍ରାଣ୍ଡପିକ୍ସରେ ସ୍ୱର୍ଣ୍ଣ ପଦକ ଜିତି ସାରିଛନ୍ତି।ସେ ମଧ୍ୟ ଇଣ୍ଡୋନେସିଆ ସୁପର ସିରିଜରେ ତୃତୀୟ ଥର ଚାମ୍ପିଆନ ହେବାର ରେକର୍ଡ କରିଛନ୍ତି।ପ୍ରଥମ ଭାରତୀୟ ଭାବେ ସେ ଚାରିବର୍ଷ ତଳେ ବେଜିଂ ଅଲିମ୍ପିକର କ୍ୱାଟର ଫାଇନାଲକୁ ଯାଇଥିଲେ ମଧ୍ୟ ସେମିଫାଇନାଲ ଖେଳି ପରିନଥିଲେ। ୨୦୧୨ ଲଣ୍ଡନ ଅଲିମ୍ପିକ କ୍ରିଡ଼ାରେ ଏହି ବିଫଳତାକୁ ପଛରେ ପକାଇ ସେ ବ୍ରୋଞ୍ଜ ପଦକ ଜିତି ଭାରତର ଗୌରବକୁ ଦ୍ୱିଗୁଣିତ କରିଛନ୍ତି। ଆନ୍ତର୍ଜାତୀୟ ବ୍ୟାଡ଼ମିଟନରେ କେତେକାଂଶରେ ଚୀନ ଓ ଇଣ୍ଡୋନେସିଆ ପ୍ରତିଯୋଗୀଙ୍କୁ ପ୍ରତିହତ କରିଥିବା ପ୍ରଥମ ଭାରତୀୟ ଭାବେ ସାଇନା ବେଜିଂ ଅଲିମ୍ପିକ କ୍ରିଡ଼ାର କ୍ୱାର୍ଟର ଫାଇନାଲ ପ୍ରବେଶ କରିଥିଲେ। ତେବେ ପଦକ ପାଇବାର ସୁଯୋଗ ପାଇ ନ ଥିଲେ। ସାଇନା ପ୍ରଥମ ଭାରତୀୟ ଭାବେ ବିଶ୍ୱ ଜୁନିଅର ବ୍ୟାଡ଼ମିଟନ ଚାମ୍ପିଆନ ଟାଇଟଲ ଜିତିବାର ରେକର୍ଡ କରିଥିଲେ। ୨୦୦୯ରେ ସେ ପ୍ରଥମ ଭାରତୀୟ ଭାବେ ସେ ଇଣ୍ଡୋନେସିଆ ସୁପର ସିରିଜରେ ଚାମ୍ପିଆନ ହୋଇଥିଲେ। ୨୦୧୦ରେ ସିଙ୍ଗାପୁରଓପନ ଜିତି ସେ କ୍ୟାରିଅରର ଦ୍ୱିତୀୟ ସୁପର ସିରିଜ ଟାଇଟଲ ଜିତି ଚହଳ ସୃଷ୍ଟି କରିଥିଲେ। ଦ୍ୱିତୀୟ ଥର ପାଇଁ ଇଣ୍ଡୋନେସିଆ ଓପନ ଜିତି ସେ ସୁପର ସିରିଜରେ ହ୍ୟାଟ୍ରିକ ଅର୍ଜନ କରିଥିଲେ। ସାଇନା ପ୍ରଥମେ ଦ୍ରୋଣାଚାର୍ଯ୍ୟ ପୁରସ୍କାର ବିଜେତା କୋଚ ଏସ୍.ଏମ୍.ଆରିଫଙ୍କଠାରୁ କୋଛି ନେଇ ବ୍ୟାଡ଼ମିଟନକୁ ଓହ୍ଲାଇଥିଲେ। ଇଣ୍ଡୋନେସିଆ ବ୍ୟାଡ଼ମିଟନ କିମ୍ବଦନ୍ତୀ ଅତିକ ଜୁହାରି ମଧ୍ୟ ତାଙ୍କୁ କୋଚିଂ ଦେଇଛନ୍ତି। ପୁର୍ବତନ ଅଲ ଇଂଲଣ୍ଡ ଚାମ୍ପିଆନ ପୁଲେଲା ଗୋପିଚାନ୍ଦ ସଂମ୍ପ୍ରତି ସାଇନାଙ୍କ ମେଣ୍ଟର ଅଛନ୍ତି।
ଅମ୍ୟୁରୋସରସ   : ;;  " "  ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଏସିଆରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ନନ୍ଦକିଶୋର ପଟ୍ଟନାୟକ  ( ୧୬ ମାର୍ଚ୍ଚ ୧୯୫୬ - ୦୧ ଜୁନ ୨୦୨୧ ) ଓଡ଼ିଶାର ଜଣେ ପ୍ରାକ୍ତନ ଫୁଟବଲ ଖେଳାଳି ଓ ପ୍ରଶିକ୍ଷକ ଥିଲେ  । ଟୁଟୁ ସାର ଭାବରେ ପରିଚିତ ନନ୍ଦକିଶୋରଙ୍କର, ଓଡ଼ିଶାର ମହିଳା ଫୁଟବଲ ଦଳ ତିଆରି କରି, ସେହି ଦଳକୁ ଜାତୀୟ ଚାମ୍ପିୟନ କରାଇବାରେ ପ୍ରମୂଖ ଭୂମିକା ରହିଥିଲା । ଖେଳ ଜୀବନ ନନ୍ଦକିଶୋର ବାରିପଦାର ଇଣ୍ଡିପେଣ୍ଡେଣ୍ଟ କ୍ଲବରୁ ଫୁଟବଲ ଖେଳ ଆରମ୍ଭ କରିଥିଲେ । ୧୯୭୭/୭୮ ମସିହାରେ ଜାତୀୟ କନିଷ୍ଠ ଫୁଟବଲ ପ୍ରତିଯୋଗିତା ସନ୍ତୋଷ ଟ୍ରଫିରେ ଓଡ଼ିଶା ତରଫରୁ ଖେଳିଥିଲେ । ୧୯୯୨-୯୩ ମସିହାରୁ ସେ ଫୁଟବଲ ପ୍ରଶିକ୍ଷଣ ଦେବା ଆରମ୍ଭ କରି, ୧୯୯୫ ମସିହାରୁ ମହିଳା ଖେଳାଳିମାନଙ୍କୁ ପ୍ରଶିକ୍ଷଣ ଦେବା ଆରମ୍ଭ କରିଥିଲେ । ଶ୍ରଦ୍ଧାଞ୍ଜଳି ସାମନ୍ତରାୟ, ସରିତା ଜୟନ୍ତୀ ବେହେରା, ରଞ୍ଜିତା ମହାନ୍ତି, ପ୍ରଶାନ୍ତୀ ପ୍ରଧାନ, ସୁପୀପ୍ତା ଦାଶ, ମାମାଲି ଦାସ, ପ୍ରଥମା ପ୍ରିୟଦର୍ଶିନୀ ଆଦି ଜାତୀୟ ଓ ଆନ୍ତର୍ଜାତୀୟ ଖେଳାଳିଙ୍କୁ ସେ ପ୍ରଶିକ୍ଷଣ ଦେଇଥିଲେ । ସେ ନିତା ଅମ୍ବାନୀ ଫୁଟବଲ ଏକାଡ଼େମୀର ସଂସ୍ଥାପକ ଥିଲେ । ରାଇଜିଂ ଷ୍ଟୁଡେଣ୍ଟ୍ସ କ୍ଲବର ମଧ୍ୟ ସେ ପ୍ରଶିକ୍ଷକ ଥିଲେ । ବ୍ୟକ୍ତିଗତ ଜୀବନ ନନ୍ଦକିଶୋର, ୧୯୫୬ ମସିହାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଅନୀଲ ଚନ୍ଦ୍ର ପଟ୍ଟନାୟକ ଓ ମାତାଙ୍କ ନାମ ସୁରଭିବାଳା । ତାଙ୍କର ବାଲ୍ୟଜୀବନ ବାରିପଦାଠାରେ କଟିଥିଲା । ବାରିପଦାର ଶରତ ଚନ୍ଦ୍ର ବିଦ୍ୟାପୀଠରୁ ମାଟ୍ରିକ ଓ ଏମ୍‌ପିସି ମହାବିଦ୍ୟାଳୟରୁ ସେ ସ୍ନାତକ ଶିକ୍ଷାଲାଭ କରିଥିଲେ । ଭୁବନେଶ୍ୱରର ଏଜି ଅଫିସରେ ସେ ଚାକିରି କରୁଥିଲେ ଓ କଳିଙ୍ଗ ଷ୍ଟାଡିୟମକୁ ସେ ନିଜର କର୍ମଭୂମୀ ଭାବରେ ବାଛିଥିଲେ ଓ ସେଠାରେ ସେ ଫୁଟବଲ ପ୍ରଶିକ୍ଷଣ ଦେଉଥିଲେ । କରୋନାଭୂତାଣୁ ରୋଗ ୨୦୧୯ରେ ପୀଡ଼ିତ ହୋଇ ୨୦୨୧ ଜୁନ ୧ ତାରିଖରେ ତାଙ୍କର ପରଲୋକ ଘଟିଥିଲା ।
ଅତିବଡ଼ୀ ଜଗନ୍ନାଥ ଦାସ ସମ୍ମାନ ଏକ ସାରସ୍ୱତ ସମ୍ମାନ ଯାହା ଓଡ଼ିଶା ସାହିତ୍ୟ ଏକାଡେମୀଦ୍ୱାରା ଓଡ଼ିଆ ସାହିତ୍ୟର ଜଣେ ସାହିତ୍ୟିକଙ୍କ ସମଗ୍ର ରଚନାବଳୀ ପାଇଁ ପ୍ରଦାନ କରାଯାଇଥାଏ । ଏହା ଏକାଡେମୀଦ୍ୱାରା ପ୍ରଦତ୍ତ ସର୍ବୋଚ୍ଚ ସାରସ୍ୱତ ସମ୍ମାନ । ଏହା ପଞ୍ଚଦଶ ଶତାବ୍ଦୀର ଓଡ଼ିଆ କବି ଓ ଓଡ଼ିଆ ଭାଗବତର ରଚୟିତା ଜଗନ୍ନାଥ ଦାସଙ୍କ ନାମରେ ନାମିତ । ପୁରସ୍କାର ବିଜେତାଙ୍କୁ ମାନପତ୍ର, ଉପଢୌକନ ସହ ନଗଦ ପାଞ୍ଚ ଲକ୍ଷ ଟଙ୍କାର ଅର୍ଥ ରାଶି ପ୍ରଦାନ କରାଯାଏ । ୧୯୯୩ରୁ ପ୍ରବର୍ତ୍ତିତ ଏହି ସମ୍ମାନର ପ୍ରଥମ ପ୍ରାପକ ହେଉଛନ୍ତି ଓଡ଼ିଆ କବି ରାଧାମୋହନ ଗଡ଼ନାୟକ ।